cyanic-selkie/wikianc huggingface dataset:
ഇതാണെന്റെ പേര്
ഗാന്ധിവധവുമായി ബന്ധപ്പെട്ട് അറസ്റ്റിലാവുന്ന ഗോഡ്സെ തന്റെ പൂർവ ജന്മങ്ങളെ കുറിച്ച് വിവരിക്കുന്നതാണ് ഇതാണെന്റെ പേര് എന്ന കഥയുടെ ത്രഡ്.
ഭാരതീയ തത്വചിന്തയുടെ ഭാഗമായ ബ്രഹ്മത്തിൽ നിന്ന് ഉദ്ഭവിച്ച് മോക്ഷം പ്രാപിച്ച് പരബ്രഹ്മത്തിൽ ലയിച്ചു ചേരുന്ന ബ്രഹ്മ ചിന്താപതിയും മോക്ഷാ ചിന്താഗതിയും ഈ കഥക്ക് സിദ്ധാന്തമായി സക്കറിയ തെരഞ്ഞെടുത്തിരിക്കുന്നു.
ബ്രഹ്മത്തിൽ നിന്ന് അതിമനോഹരമായ ഒരു ചിത്രശലഭമായിട്ടാണ്  ആദ്യമയാൾ ജനിച്ചു. ദേവാസുരന്മാരെ മറികടന്ന് അമൃത് കുടിക്കാൻ ശ്രമിച്ചതിന് മഹാലക്ഷ്മിയുടെ നോട്ടത്തിൽ ഭസ്മമായി പോയതാണ് അയാളുടെ ആദ്യജന്മം. പിന്നീട് ദശരഥൻറെ താമരപ്പൊയ്കയിലെ തുരപ്പൻ വണ്ടായും, ക്രിസ്തുവിനെ വണങ്ങാൻ പോയ മൂന്ന് ജ്ഞാനികളിൽ ഒരാളായും പാഷാണ്ഡ ക്രൈസ്തവരെ അമർച്ച ചെയ്യാൻ പോയ കുരിശുയുദ്ധപ്പടയുടെ ആത്മീയ ഉപദേഷ്ടാവായും മറ്റൊരു ജന്മത്തിൽ കാശിയിലെ മഹാസന്യാസിയായും സോദോം നഗരത്തിലെ സ്വവർഗ്ഗഭോഗിയായ പ്രമുഖ വ്യാപാരിയായും കശ്യപമകർഷയിൽ നിന്ന് ഗർഭം ധരിച്ച ദിതിയുടെ ഉദരത്തിൽ വച്ച് ഇന്ദ്രനാൽ ഗർഭഛിദ്രം സംഭവിച്ചവനും ദ്വാരകയിലെ മദ്യക്കച്ചവടക്കാരനും സരയൂ നദിയിലെ ബലിഷ്ടനും അഹങ്കാരിയുമായ മത്സ്യ സംഘനേതാവും ഛത്രപതി ശിവജിയുടെ ആദ്യത്തെ കുതിരയും നാദിർഷായുടെ പ്രധാന കുണ്ടനും കണ്ണകി മുല ചെത്തിയെറിഞ്ഞപ്പോൾ ചാടിപ്പിടിച്ച തെരുവുതെണ്ടിയും തിമൂറിന്റെ സേനയിലെ പല്ല് പിഴുന്ന ജോലിക്കാരനും സരസ്വതിയെ നോക്കാനായി ബ്രഹ്മാവ് മുളപ്പിച്ച ശിരസും സോക്രട്ടീസിനെ വിഷം കൊടുത്തു കൊല്ലാൻ വിധിച്ച ന്യായാധിപനും റോമിലെ കൊളീസിയത്തിലെ സിംഹവും മുഹമ്മദ് പ്രവാചകന്റെ മേൽ ഒട്ടകത്തിന്റെ കുടൽമാല വാരിയിട്ട മനുഷ്യനും പരിക്ഷിതരാജാവിനെ ദംസിക്കാൻ തക്ഷകൻ കൃമിയായി ഒളിഞ്ഞിരുന്ന മാതളപ്പഴം ബ്രാഹ്മണ വേഷം കെട്ടി രാജസന്നിധിയിൽ എത്തിച്ച കുമാരനും ജെറീക്കോ നഗരം തകർക്കാനായി വന്നെത്തിയ ജോഷ്വായുടെ സൈന്യത്തിന് ഗൂഡബലം നൽകി നഗരത്തെ ഒറ്റിക്കൊടുത്ത റഹാബ് എന്ന വേശ്യയും ഇബലീസിൻറെ വഞ്ചനയിൽപ്പെട്ട് ആദവും ഹവ്വയും കൊന്നു വേവിച്ച ഭക്ഷിച്ച ഇബലീസിന്റെ കുഞ്ഞ് ഗന്ധവും യോനിയിൽ ഘടിപ്പിച്ച വിഷപ്പല്ലുമായി പാർവതീ വേഷം കെട്ടി ശിവനെ സംഹരിക്കാൻ പോയ അന്ധകപുത്രൻ ആദിയും ആദ്യത്തെ അണുബോംബിൽ ആയിരം സൂര്യന്മാരെ പോലെ പൊട്ടിത്തെറിച്ച അണുവും ഞാനായിരുന്നു എന്ന് അയാൾ പറയുന്നു. ഏറ്റവും അവസാനം സ്വന്തം പേര് പറയുമ്പോൾ മോഹൻദാസ്  എന്നാണ് തൻ്റെ പേരെന്ന് അയാൾ വെളിപ്പെടുത്തുന്നു.
ഇന്ത്യൻ ദേശീയ ചരിത്രത്തിൽ നിന്ന് ഗാന്ധിയും നെഹ്റുവും അപ്രത്യക്ഷമാവുകയും പകരം സവർക്കറും ഗോഡ്സെയും ദീൻദയാൽ ഉപാധ്യായയു ദേശീയ നേതാക്കൾ ആകുകയും ചെയ്യുന്ന കപട ചരിത്രത്തിന്റെ ഈ കാലഘട്ടത്തിൽ ഈ കഥക്കേറെ പ്രസക്തിയുണ്ട്. ലോകത്തിലെ എല്ലാ തിന്മയും കൊള്ളരുതായ്മയും അനീതിയുടെയും പുനർജന്മമാണ് ഈ കഥയിലെ കഥാപാത്രം. ആ തിന്മപ്പെട്ടതിനെ മഹത്വവൽക്കരിക്കപ്പെട്ട ഒന്നായി പുനർനാമകരണം ചെയ്തു ചരിത്രത്തിന്റെ മുഖ്യധാരയിലേക്ക് പ്രതിഷ്ഠിക്കുകയാണ് ചിലർ. ഗാന്ധിക്ക് പകരം ഗോഡ്സെയെയോ വി.ഡി സവർക്കറെയോ രാഷ്ട്രപിതാവുമായി നാളെ ചരിത്രനിർമ്മിതാക്കൾ ഉയർത്തിയാൽ തെറ്റ് പറയാൻ ആവില്ല. അതിൻെറ ദീർഘദർശനം കാലത്തിനു മുമ്പേ സക്കറിയ രേഖപ്പെടുത്തി വെച്ച ലഘു നോവലാണ് ഇതാണെന്റെ പേര്.
ഇന്ത്യൻ ദേശീയ ചരിത്രത്തിൽ നിന്ന് ഗാന്ധിയും നെഹ്റുവും അപ്രത്യക്ഷമാവുകയും പകരം സവർക്കറും ഗോഡ്സെയും ദീൻദയാൽ ഉപാധ്യായയും ദേശീയ നേതാക്കളാവുകയും ചെയ്യുന്ന കപട ചരിത്രനിർമ്മാണത്തിന്റെ ഈ കാലഘട്ടത്തിൽ ഈ കഥക്കേറെ പ്രസക്തിയുണ്ട്. ലോകത്തിലെ എല്ലാ തിന്മയുടെയും കൊള്ളരുതായ്മയുടെയും അനീതിയുടെയും പുനർജന്മമായാണ് ഈ കഥയിലെ ഗാന്ധിയെ വധിച്ച വ്യക്തി. താൻ വധിച്ചവന്റെ തന്നെ പേര് തനിക്ക് ചാർത്തുന്ന വ്യക്തിത്വം. തിന്മപ്പെട്ടതിനെ മഹത്വവൽക്കരിക്കപ്പെട്ട ഒന്നായി പുനർനാമകരണം ചെയ്തു ചരിത്രത്തിന്റെ മുഖ്യധാരയിലേക്ക് പ്രതിഷ്ഠിക്കുന്നതും അതു തന്നെയാണല്ലോ. ഗാന്ധിക്ക് പകരം ഗോഡ്സെയെയോ വി.ഡി സവർക്കറെയോ രാഷ്ട്രപിതാവായി നാളെ ചരിത്രനിർമ്മിതാക്കൾ ഉയർത്തിയാൽ തെറ്റ് പറയാനാവില്ല. അതിൻെറ ദീർഘദർശനം കാലത്തിനു മുമ്പേ സക്കറിയ രേഖപ്പെടുത്തി വെച്ച ലഘു നോവലാണ് ഇതാണെന്റെ പേര്.
വർഗ്ഗം:മലയാളം നോവലുകൾ
പഠിച്ച കള്ളൻ
എ.എൽ.എസ് പ്രൊഡക്ഷനു വേണ്ടി എ.എൽ. ശ്രീനിവാസൻ നിർമിച്ച മലയാളചലച്ചിത്രമാണ് പഠിച്ച കള്ളൻ. ജിയോ പിക്ചേഴ്സ് വിതരണം ചെയ്ത ഈ ചിത്രം 1969 ജനുവരി 10-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:[[വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:എസ്.എൽ. പുരം സദാനന്ദൻ തിരക്കഥ എഴുതിയ ചലച്ചിത്രങ്ങൾ ]]
ചിത്താരിപ്പുഴ
കേരളത്തിലെ കാസർഗോഡ് ജില്ലയിലെ കാഞ്ഞങ്ങാടിനടുത്തുള്ള ചിത്താരി ഗ്രാമത്തിലൂടെ ഒഴുകുന്ന ഒരു ചെറിയ പുഴയാണ് ചിത്താരിപ്പുഴ. ഇംഗ്ലീഷ്:chittarippuzha. ഇരിയ പുണൂർ ഭാഗത്തുനിന്ന് ഉത്ഭവിക്കുന്ന ചിത്താരിപ്പുഴക്ക് 25 കിലോ മീറ്റർ നീളമുണ്ട്. ലെപ്റ്റെർമാ ബിജു എന്ന ഞണ്ടുകൾ കാണപ്പെടുന്ന ഏക സ്ഥലവും ഈ പുഴയാണ്. വിവിധ കൈയ്യേറ്റങ്ങളിലൂടെ കടന്നു പോകുന്ന പുഴ ഇപ്പോൾ നാശത്തിന്റെ വക്കിലാണ്.
പേരിനു പിന്നിൽ
മൂന്നു ഭാഗവും പുഴയാൽ ചുറ്റപ്പെട്ടു കിടക്കുന്ന എന്നർത്ഥത്തിലാണ് ചിത്താരി എന്ന ഗ്രാമത്തിന്റെ പേരു സിദ്ധിച്ചത് ( ചുറ്റും ആറ് ). ഈ പുഴയ്ക്ക് ചിത്താരിപ്പുഴ എന്ന പേരു വന്നു.
ഉത്ഭവം
ജില്ലയിലെ ചെട്ടിയാംചാൽ പ്രദേശത്തുള്ള ഇരിയ വാഴുന്നോറുടെയും പട്ടമ്മാരുടെയും കുളങ്ങളാണ് ചിത്താരിപ്പുഴയുടെ ഉത്ഭവകേന്ദ്രം. ചെറമ്പ, തായ്കോളം, പുല്ലൂർ എന്നീ ചെറു നദികൾ കൂടിചേർന്നാണ് ഈ പുഴ രൂപമെടുക്കുന്നത്. ഈ നദിയുടെ പോഷക നദികൾ കാലന്ദ്, ബേക്കൽ പുഴ, ചിറ്റാരിത്തോട് എന്നിവയാണ്.
പതനം
ചേറ്റുകുണ്ട് ഭാഗത്തുനിന്ന് വടക്കോട്ടൊഴുകി നാലു കിലോമീറ്ററിലധികം സഞ്ചരിച്ചാണ് പുഴ അജാനൂർ കടപ്പുറം അഴിമുഖത്ത് കൂടെ കടലിൽ ചേരുന്നത്. ഇതിനു മുൻപായി ചിത്താരി ഗ്രാമത്തെ രണ്ടായി കൈപിരിഞ്ഞ് മൂന്നു വശങ്ങളും ചുറ്റുന്നു.
പ്രത്യേകതകൾ
ചിത്താരി ഗ്രാമത്തിനു ചുറ്റുമുള്ള കണ്ടൽക്കാടുകൾ പ്രത്യേകതയാണ്. ഈ കാടുകളിൽ നിന്ന് ലോകത്ത് മറ്റൊരിടത്തും കാണപ്പെടാത്ത ലെപ്റ്റർമാ ബിജു (Leptarma biju) എന്ന് പേരുള്ള ഞണ്ടുകളെ 4 സെപ്റ്റംബർ 2020നു കണ്ടെത്തിയിട്ടുണ്ട്.
ഇന്നത്തെ അവസ്ഥ
അജാനൂർ പഞ്ചായത്തിലെ ഫീൽഡ് മാപ്പനുസരിച്ച് ചിത്താരി പുഴയുടെ വീതി 70 മുതൽ 100 മീറ്റർ വരെയാണ്. ഇന്ന് 30 മുതൽ 40 മീറ്റർ വരെയായി ചുരുങ്ങിട്ടുണ്ട്. വ്യാപക കൈയേറ്റമാണ് കാരണം.
റഫറൻസുകൾ
വർഗ്ഗം:കാസർഗോഡ് ജില്ലയിലെ നദികൾ വർഗ്ഗം:കേരളത്തിലെ നദികൾ - അപൂർണ്ണലേഖനങ്ങൾ വർഗ്ഗം:കാസർഗോഡ് ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
സിറ്റി ഓഫ് ജിൻസ്
ഡെൽഹിയുടെ ചരിത്രത്തെക്കുറിച്ച് വില്യം ഡാൽറിമ്പിൾ എഴുതിയ പുസ്തകമാണ് സിറ്റി ഓഫ് ജിൻസ് (City of Djinns, പരിഭാഷ: ജിന്നുകളുടെ നഗരം). 1993-ലാണ് പ്രസിദ്ധീകരിക്കപ്പെട്ടത്. 1980-കളുടെ അന്ത്യത്തിലെ ഒരു വർഷത്തെ ഡെൽഹി വാസക്കാലത്ത് വിവിധ ചരിത്രവശിഷ്ടങ്ങളിലൂടെയുള്ള സഞ്ചാരത്തെ ആസ്പദമാക്കിയെഴുതിയ പുസ്തകമാണിത്. 1984-ലെ സിഖ് കൂട്ടക്കൊല മുതൽ ഡെൽഹിയിലെ ആദ്യത്തെ നഗരമായ ഇന്ദ്രപ്രസ്ഥത്തിന്റെ കാലം വരെയുള്ള ചരിത്രം അതിന്റെ അവശേഷിപ്പുകളും അടയാളങ്ങളുമായി കൂട്ടിയിണക്കി ഇതിൽ വിവരിക്കുന്നു.
വർഗ്ഗം:ചരിത്രഗ്രന്ഥങ്ങൾ വർഗ്ഗം:യാത്രാവിവരണങ്ങൾ വർഗ്ഗം:ഇംഗ്ലീഷ് ഗ്രന്ഥങ്ങൾ വർഗ്ഗം:വില്യം ഡാൽറിമ്പിളിന്റെ പുസ്തകങ്ങൾ
കുയിലിൻ ഷാങ്
കുയിലിൻ ഷാങ് ചൈനീസ്-അമേരിക്കൻ എപ്പിഡെമിയോളജിസ്റ്റും ഫിസിഷ്യൻ-ശാസ്ത്രജ്ഞയുമാണ്. ഗർഭകാല പ്രമേഹം, ടൈപ്പ് 2 പ്രമേഹം, പൊണ്ണത്തടി, ഈ സങ്കീർണതകളുടെ ആരോഗ്യപരമായ പ്രത്യാഘാതങ്ങൾ എന്നിവയുടെ രോഗനിർണയത്തിൽ ജനിതകവും പാരിസ്ഥിതികവുമായ ഘടകങ്ങളുടെ പങ്കിനേക്കുറിച്ച് അവർ ഗവേഷണം ചെയ്യുന്നു. യൂനിസ് കെന്നഡി ശ്രീവർ നാഷണൽ ഇൻസ്റ്റിറ്റ്യൂട്ട് ഓഫ് ചൈൽഡ് ഹെൽത്ത് ആൻഡ് ഹ്യൂമൻ ഡെവലപ്‌മെന്റിലെ സാംക്രമിക രോഗവിഭാഗത്തിലെ സീനിയർ ഇൻവെസ്റ്റിഗേറ്ററും ആക്ടിംഗ് ചീഫുമാണ് കുയിലിൻ ഷാങ്.
വിദ്യാഭ്യാസം
ഷാങ് 1993-ൽ ബീജിംഗ് മെഡിക്കൽ യൂണിവേഴ്സിറ്റിയിൽനിന്ന് എം.ഡി. പഠനം പൂർത്തിയാക്കി. യൂണിവേഴ്സിറ്റി ഓഫ് വാഷിംഗ്ടൺ സ്കൂൾ ഓഫ് പബ്ലിക് ഹെൽത്തിൽനിന്ന് അവർ എം.പി.എച്ച്. (1999) കൂടാതെ എപ്പിഡെമിയോളജിയിൽ പിഎച്ച്.ഡി.യും (2004) പൂർത്തിയാക്കി.
കരിയർ
ഹാർവാർഡ് ടി.എച്ച് ചാൻ സ്കൂൾ ഓഫ് പബ്ലിക് ഹെൽത്തിൽ ഒരു ഗവേഷണ ശാസ്ത്രജ്ഞയായി ഷാങ് ജോലി ചെയ്തു. 2007-ൽ യൂനിസ് കെന്നഡി ശ്രീവർ നാഷണൽ ഇൻസ്റ്റിറ്റ്യൂട്ട് ഓഫ് ചൈൽഡ് ഹെൽത്ത് ആൻഡ് ഹ്യൂമൻ ഡെവലപ്‌മെന്റിൽ (NICHD) ചേർന്നു.
ആശീർവാദം
1977ൽ ചെലവൂർ പിക്ചേഴ്സിന്റെ ബാനറിൽ തയ്യിൽ കുഞ്ഞികണ്ടൻ നിർമ്മിച്ച് ആലപ്പി ഷരീഫിന്റെ കഥയും തിരക്കഥയും ഉപയോഗിച്ച് ഐ.വി. ശശി സംവിധാനം ചെയ്ത് ചിത്രമാണ് ആശീർവാദം. ഷീല, കമലഹാസൻ, ശ്രീദേവി ഉമ്മർ തുടങ്ങിയവർ പ്രധാന വേഷങ്ങൾ കൈകാര്യം ചെയ്തിരിക്കുന്നു. എം.കെ. അർജ്ജുനൻ സംഗീതവിഭാഗം നിർവഹിച്ചിരിക്കുന്നു.
പാട്ടരങ്ങ്
ഭരണിക്കാവ് ശിവകുമാരിന്റെ വരികൾക്ക് എം.കെ. അർജ്ജുനൻ ഈണം പകർന്ന ഗാനങ്ങൽ ഈ
പുറത്തേക്കുള്ള കണ്ണികൾ
വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
തോമസ് ഗയിൻസ്ബറോ
ഇംഗ്ലീഷ് ചിത്രകാരനായിരുന്നു തോമസ് ഗയിൻസ് ബറോ.(ജീവിതകാലം:14 മെയ് 1727 - 2 ഓഗസ്റ്റ് 1788) റിച്ചാർഡ് വിൽസണെപ്പോലെ ബ്രിട്ടീഷ് പ്രകൃതി ചിത്രീകരണ പ്രസ്ഥാനത്തിന്റെ മുഖ്യ വക്താക്കളിലൊരാളായിരുന്നു അദ്ദേഹം. റോയൽ അക്കാദമിയുടെ സ്ഥാപകാംഗങ്ങളിൽ ഒരാളുമായിരുന്നു ഗയിൻസ്ബറോ.
ജീവിതരേഖ
ഇംഗ്ലണ്ടിലെ സഡ്ബറി സഫോക്കിൽ ഒരു സ്കൂൾ അദ്ധ്യാപകന്റെ ഒൻപതാമത്തെ പുത്രനായി ജനിച്ച ഗയിൻസ്ബറോ ചെറുപ്പത്തിൽ തന്നെ പെൻസിൽ രേഖാചിത്രങ്ങളിലൂടെ തന്റെ പ്രതിഭ വെളിവാക്കി. ഇംഗ്ലീഷ് നാട്ടിൻപുറങ്ങളുടെ ചാരുത ആവാഹിയ്ക്കുന്ന ചിത്രങ്ങളാണ് പരിശീലനം പൂർത്തിയായ ശേഷം അദ്ദേഹം വരച്ചുതുടങ്ങിയത്. തുടർന്നു സമ്പന്നർ താമസിയ്ക്കുന്ന ബാത്ത് എന്ന പട്ടണത്തിലേയ്ക്കു താമസം മാറ്റുകയും അവിടെ വച്ച് നിരവധി പ്രമുഖവ്യക്തികളുടെ ഛായാചിത്രങ്ങൾ വരയ്ക്കുന്നതിനുള്ള കരാർ ലഭിയ്ക്കുകയും ചെയ്തു.1769 ൽ നിരവധി ചിത്രങ്ങൾ റോയൽ അക്കാദമിയിൽ പ്രദർശനത്തിനു വച്ച ഗയിൻസ്ബറോയ്ക്ക്  നിരവധി ചിത്രകാരന്മാരുടെ ചിത്രങ്ങൾ കാണുന്നതിനും അവരുടെ രചനാ രീതികൾ പരിചയപ്പെടുന്നതിനും സാധിച്ചു.
അവലംബം
വർഗ്ഗം:ഇംഗ്ലീഷ് ചിത്രകാരന്മാർ
ഇളയ കാറ്റോ
മാർക്കസ് പോർഷ്യസ് കാറ്റോ ഉട്ടിചെൻസിസ് (Marcus Porcius Cato Uticensis) (95 ബി സി – 46 ബി സി), റോമൻ റിപ്പബ്ലിക്കിലെ അറിയപ്പെടുന്ന പ്രസംഗകനും, രാഷ്ട്രീയ നേതാവുമായിരുന്നു. ഇതേ പേരുള്ള മുതു മുത്തച്ഛനിൽ നിന്ന് തിരിച്ചറിയാൻ വേണ്ടി ഇളയ കാറ്റോ എന്ന പേരിൽ അറിയപ്പെടുന്നു. ഗ്രീക്ക് ചിന്തകനായ സെനോണിന്റെ (Zeno of Citium) സ്റ്റോയിക് തത്ത്വചിന്തയുടെ ഒരു വിശ്വാസിയായ ഇദ്ദേഹം തന്റെ ധാർമനിഷ്ഠതയ്ക്കും, കർക്കശമായ നിലപാടുകൾക്കും, അക്കാലത്ത് വ്യാപകമായിരുന്ന അഴിമതിയുടെ വിമർശകൻ എന്ന നിലയിലും പ്രശസ്തനായിരുന്നു. സീസറുമായി ഏറെ നാൾ ഇദ്ദേഹം നടത്തിയ രാഷ്ട്രീയ പോര് റോമൻ റിപ്പബ്ലിക്കിലെ ഒരു ശ്രദ്ധേയമായ സംഭവമാണ്.
ബാല്യം
തൊണ്ണൂറ്റഞ്ച് ബി സിയിൽ റോമിൽ മാർക്കസ് പോർച്യസ് കാറ്റോവിന്റെയും ലിവിയ ദ്രൂസായുടെയും മകനായി ജനിച്ചു. ചെറുപ്പത്തിലേ മാതാപിതാക്കൾ മരിച്ചുപോയത്കൊണ്ട് കാറ്റോവിനെ വളർത്തിയത് അമ്മാവനായ മാർക്കസ് ലിവിയസ് ദ്രൂസസ് ആയിരുന്നു. മാർക്കസ് ലിവിയസ് ദ്രൂസസ് റോമിലെ പ്ലീബിയൻ ട്രൈബ്യൂണായിരുന്നു. കാറ്റോ ചെറുപ്പകാലത്തേ തന്റെ നിശ്ചയദാർഡ്യം പ്രകടിപ്പിച്ചു തുടങ്ങി എന്ന് അദ്ദേഹത്തിന്റെ ട്യൂട്ടറായിരുന്ന സാർപേഡൊൺ അഭിപ്രായപ്പെട്ടു. മര്യാദക്കാരനായ കുട്ടിയാണെങ്കിലും പല തത്ത്വങ്ങളും കാറ്റോയെക്കോണ്ട് അംഗീകരിപ്പിക്കാൻ കുറച്ച് ബുദ്ധിമുട്ടേണ്ടി വന്നുട്ടുണ്ട് എന്ന് സാർപെഡോൺ രേഖപ്പെടുത്തിയിരുന്നു. ഒരിക്കൽ മാർസി എന്ന ഇറ്റാലിക് ഗോത്രത്തിന്റെ തലവൻ ക്വിന്റസ് പൊപ്പഡെയുസ് സിലൊ റോമിനെതിരെയുള്ള ഒരു വിവാദ തർക്കത്തിന്റെ കാര്യം മാർക്കസ് ലിവിയസ് ദ്രൂസസുമായി ചർച്ച ചെയ്യാൻ അദ്ദേഹത്തിന്റെ വീട്ടിൽ ചെന്നു. അവിടെ വച്ച് കുട്ടികളോട് സിലോ ഒരു തമാശയ്ക്ക് "നിങ്ങളെല്ലാം എന്നെ പിന്തുണക്കുന്നുണ്ടോ?" എന്ന് ചോദിച്ചു. കുട്ടികളെല്ലാം ചിരിച്ച് തലയാട്ടി, കാറ്റോ മാത്രം ഒന്നും മിണ്ടാതെ സിലോയെ തുറിച്ചു നോക്കി. സിലോ കാര്യമെന്താണെന്ന് ചോദിച്ചിട്ടും കാറ്റോ ഒരക്ഷരം മിണ്ടിയില്ല. സിലോ കാറ്റോയെ കാലിൽ പിടിച്ചു എടുത്തു ജനാലയ്ക്ക് പുറത്ത് തൂക്കിയിട്ട് "ഇപ്പൊ നിന്നെ നിലത്തിടും" എന്ന് പറഞ്ഞിട്ടും കാറ്റോ ഒരക്ഷരം മിണ്ടിയില്ല.
അക്കാലത്തെ റോമൻ ഡിക്റ്റേറ്ററായ സുള്ളയ്ക്ക് കാറ്റോയും, കാറ്റോയുടെ സഹോദരനുമായി സംസാരിക്കുന്നത് ഇഷടമായിരുന്നു. കാറ്റോ തന്റെ മനസ്സിലുള്ള അഭിപ്രായം വെട്ടിത്തുറന്ന് പറയുമായിരുന്നു എങ്കിലും സുള്ള ഇടയ്ക്ക് ഈ കുട്ടികളെ വിളിപ്പിച്ച് അവരുമായി സംസാരിക്കുമായിരുന്നു. ഒരിക്കൽ സുള്ളയുടെ വീട്ടിൽ വയ്ച്ച് സുള്ളയുടെ രാഷ്ട്രീയ എതിരാളികളായ ചില പ്രമുഖ റോമന്മാരെ സുള്ള വധശിക്ഷയ്ക്ക് വിധിച്ച് അവരെ കൊല്ലാൻ കൊണ്ടുപോകുന്നത് കാറ്റോ കണ്ടു. അന്ന് പതിനാലുകാരനായ കാറ്റോ തന്റെ അധ്യാപകനായ സാർപെഡോണോട് ഇതുവരെ സുള്ളയെ ആരും കൊല്ലാത്തതെന്തേ എന്ന് ചോദിച്ചു. അധ്യാപകന്റെ മറുപടി "ജനങ്ങൾ സുള്ളയെ വെറുക്കുന്നതിലുപരി അയാളെ ഭയക്കുന്നു" എന്നയിരുന്നു. അപ്പോൾ കാറ്റോ "എനിക്ക് ഒരു വാള് താ, റോമിനെ ഞാൻ സ്വതന്ത്രയാക്കിത്തരാം" എന്ന് പറഞ്ഞു. അതിനു ശേഷം കാറ്റോയുടെ തീവ്ര റിപ്പബ്ലിക്കൻ വിശ്വാസങ്ങൾ എന്തെങ്കിലും അപകടത്തിൽ ചെന്ന് ചാടാൻ അയാളെ പ്രേരിപ്പിക്കുമെന്ന് ഭയന്ന് സാർപ്പിഡോൺ കാറ്റോയെ അധികം ഒറ്റയ്ക്ക് നടക്കാൻ അനുവദിക്കില്ലായിരുന്നു.
മാസിഡോണിയയിലെ സൈനിക സേവനം
പ്രായപൂർത്തിയായതിനുശേഷം മരണമടഞ്ഞ മാതാപിതാക്കളുടെ സ്വത്ത് കൈപ്പറ്റി കാറ്റൊ അമ്മാവന്റെ വീട്ടിൽ നിന്ന് മാറി താമസിച്ചു. അദ്ദേഹം സ്റ്റോയിക്ക് തത്ത്വചിന്തയും രാഷ്ട്രതന്ത്രവും പഠിച്ച്തുടങ്ങി. ആവശ്യത്തിലേറെ സ്വത്തുണ്ടായിട്ടും കാറ്റോ തന്റെ മുതു മുത്തഛനായ വലിയ കാറ്റോയുടെ മാതൃക പിന്തുടർന്ന് വളരെ ലളിതമായ രീതിയിലുള്ള ജീവിതം നയിച്ചു. വിശപ്പടങ്ങുന്നത്്വരെ മാത്രം ഭക്ഷണം കഴിച്ചും, വളരെക്കുറച്ച് വസ്ത്രം മാത്രം ധരിച്ച് തണുപ്പും മഴയും സഹിക്കാൻ കാറ്റോ തന്റെ ശരീരത്തെ പരിശീലിപ്പിച്ചും, കഠിനമായ വ്യായാമങ്ങൾ ചെയ്തും കാറ്റോ തന്റെ ആദർശങ്ങൾക്കൊത്ത് ജീവിച്ചു. 72 ബി സിയിൽ സ്പാർട്ടക്കസിനെതിരെയുള്ള യുദ്ധത്തിൽ പങ്കെടുക്കാൻ റോമൻ പട്ടാളത്തിൽ ചേർന്നു. ഇരുപത്തെട്ടാമത്തെ വയസ്സിൽ ഒരു റോമൻ ലീജിയന്റെ (റോമൻ പട്ടാളത്തിൽ ലീജിയൻ ഏതാണ്ട് 5000 വരുന്ന ഒരു സേനാവിഭാഗമാണ്. ഏതാണ്ട് ഇന്നത്തെ റെജിമെന്റിനു തുല്യം) ചുമതല വഹിക്കാൻ റോമൻ ഭരണകൂടം കാറ്റൊയെ മാസിഡോണിയക്കയച്ചു. ഈ ലീജിയന്റെ നേതൃത്വം കാറ്റോ സ്തുത്യർഹമായി നിറവേറ്റിയിരുന്നു, അച്ചടക്കം നിലനിർത്തുന്ന കാര്യത്തിൽ കർക്കശക്കാരനായിരുന്നു എങ്കിലും തന്റെ കീഴിലുള്ള പട്ടാളക്കാരുടെ സ്നേഹവും ബഹുമാനവും കാറ്റൊ പിടിച്ചുപറ്റി.
രാഷ്ട്രീയ ജീവിതത്തിന്റെ ആരംഭം
65 ബി സിയിൽ കാറ്റോ റോമിലേക്ക് മടങ്ങി, ക്വിസ്റ്റർ പദവിയിലേക്ക് തിരഞ്ഞടുക്കപ്പെട്ടു. ക്വിസ്റ്റർ റോമൻ റിപ്പബ്ലിക്കിലെ ധനകാര്യങ്ങളുടെ മേൽനോട്ടത്തിന്റെ ഉത്തരവാദിത്തമുള്ള ഒരു ജോലിയാണ്. ഈ പദവിയിൽ ഇരിക്കുന്നവർ നിയമിക്കപ്പെടുകയല്ല ജനഹിതമനുസരിച്ച് തെരഞ്ഞെടുക്കപ്പെടുകയാണ് ചെയ്യുക. ക്വിസ്റ്റർ പദവിയിലേറിയ കാറ്റോ ഈ ജോലിയുടെ സകല വശങ്ങളെക്കുറിച്ചും പഠിച്ചു. കണക്കുകൾ വിശദമായി പരിശോധിച്ചതിനുശേഷം മുൻപ് ക്വിസ്റ്റർ പദവിയിലിരുന്ന പലർക്കുമെതിരെ സാമ്പത്തിക തിരിമറി നടത്തിയതിന് നിയമനടപടികൾ തുടങ്ങിവച്ചു. സുള്ളയുടെ ഡിക്റ്റേറ്റർഷിപ്പ് കാലത്തെ പല ശിങ്കിടികൾക്കെതിരെയും കാറ്റോ പൊതുഖജനാവിൽനിന്ന് പണം വെട്ടിച്ചതിന് കേസെടുത്തു. സ്തുത്യർഹമായ സേവനമനുഷ്ടിച്ച് ജോലിയുടെ കാലാവധി തീർന്നു സാധാരണ സെനറ്റ് അംഗമായി തുടരുമ്പോഴും കാറ്റോയുടെ ഒരു കണ്ണ് ഖജനാവിന്റെ മേലുണ്ടായിരുന്നു. ഒരു സെനറ്റർ എന്ന നിലയിലും കാറ്റോ സ്തുത്യർഹമായ സേവനമാണ് കാഴ്ചവെച്ചത്. സെനറ്റിന്റെ ഒരു സിറ്റിങ്ങിന് പോലും കാറ്റോ പോകാതിരുന്നിട്ടില്ല, മാത്രമല്ല സിറ്റിങ്ങിനു പോകാത്ത സെനറ്റർമാരെ നിശിതമായി വിമർശിച്ചിരുന്നു.
ഒപ്റ്റിമേറ്റുകളുമായുള്ള സഖ്യം
സെനറ്റിൽ കയറിയ കാലം മുതലേ കാറ്റോ ഒപ്റ്റിമേറ്റ് കക്ഷിയെ പിന്താങ്ങുന്നവരിലൊരാളായിരുന്നു. ഈ കക്ഷിയിൽ വന്ന ലക്ഷ്യവ്യതിയാനങ്ങളെ തിരുത്തി അതിനെ കാതലായ റിപ്പബ്ലിക്കൻ ആശയങ്ങളിലേക്ക് തിരിച്ച്കൊണ്ട്്വരാൻ കാറ്റോ പരമാവധി ശ്രമിച്ചു. 63 ബി സിയിൽ കാറ്റോ പ്ലീബിയൻ കൗൺസിലിന്റെ ട്രൈബ്യൂണായി തിരഞ്ഞടുക്കപ്പെട്ടു. ഈ സ്ഥാനത്തിരിക്കുമ്പോൾ കാറ്റോ അക്കാലത്തെ കോൺസലായിരുന്ന സിസറോയെ കാറ്റിലീനിയൻ ഗൂഢാലോചന വെളിച്ചത്ത് കൊണ്ട്്വരാൻ സഹായിച്ചു. റോമിലെ ഒരു പ്രമുഖ പട്രീഷ്യൻ കുടുംബത്തിലെ അംഗമായ കാറ്റിലീൻ എന്നയാൾ റോമൻ റിപ്പബ്ലിക്കിനെ തകിടം മറിക്കാനുള്ള ഉദ്ദേശത്തോടെ മധ്യ ഇറ്റലിയിലുള്ള എട്രൂറിയ എന്ന പ്രവിശ്യയിൽ രഹസ്യ്മായി ഒരു സേനയെ സ്വരുക്കൂട്ടി റോമിനെതിരെ വരാനുള്ള തയ്യാറെടുപ്പിലായിരുന്നു. ഇതിനിടെ തന്റെ വിജയം സുഗമമാക്കാൻ വേണ്ടി കാറ്റിലീൻ സിസറോയെയും മറ്റ് പ്രമുഖ സെനറ്റർമാരെയും കൊലചെയ്യാൻ ഗൂഢാലോചന നടത്തി (ഈ സംഭവമാണ് പിൽക്കാലത്ത് കാറ്റിലീൻ ഗൂഢാലോചന എന്നറിയപ്പെടുന്നത്). ഗൂഢാലോചന വെളിച്ചത്ത് വന്നപ്പോൾ കാറ്റിലീന്റെ അഞ്ച് അനുയായികൾ പിടിയിലായി. ഇവരെ എന്ത് ചെയ്യണം എന്ന വിഷയം സെനറ്റിൽ ചർച്ച ചെയ്യുമ്പോൾ സിസറോ അവരെ വിചാരണപോലും ചെയ്യാതെ കൈയോടെ വധിക്കണം എന്ന പ്രമേയം അവതരിപ്പിച്ചു, സീസർ ഇതിനെ നിശിതമായി എതിർത്തു, അവരെ വധശിക്ഷയ്ക്ക് വിധിക്കണ്ട ജയിലിലടച്ചാൽ മതി എന്ന് സീസർ പറഞ്ഞു. ആ ചർച്ചയിൽ വച്ച് കാറ്റോ സിസറോയെ ശക്തമായി പിന്തുണച്ച് സംസാരിച്ചു. ഒടുവിൽ സെനറ്റ് സിസറോയ്ക്ക് അനുകൂലമായ തീരുമാനമെടുത്തു. കാറ്റോ സെനറ്റിൽ വെച്ച് സീസറിനെ വ്യക്തിപരമായി ആക്രമിച്ചു. പരസ്യവിചാരണയും വേണ്ടാ, വിചാരണ ഇല്ലാതെ വധശിക്ഷയും പാടില്ല എന്നൊക്കെ പറയുമ്പോൾ സീസറിനും ഈ ഗൂഢാലോചനയിൽ പങ്കില്ല എന്ന് ഉറപ്പിച്ച് പറയാൻ പറ്റില്ല എന്ന് കാറ്റോ സെനറ്റിൽ വെച്ച് പറഞ്ഞു. ഇവിടെവെച്ചാണ് കാറ്റോയും സീസറും തമ്മിലുള്ള ശത്രുത തുടങ്ങിയത്.
ആദ്യത്തെ ത്രിമൂർത്തി ഭരണകൂടം
കാറ്റിലീനിയൻ ഗൂഢാലോചനയുടെ കാലത്തിനുശേഷം കാറ്റോ തന്റെ കഴിവുകൾ സീസർ, പോംപി, ക്രാസ്സുസ് സഖ്യത്തിനെ എതിർക്കാനുപയോഗിച്ചു. ഈ മൂന്നു പേരും കൂടി തങ്ങളുടെ അധികാരം അനിയന്ത്രിതമായി വളർത്താൻ നടത്തിയ നീക്കങ്ങൾ കാറ്റോ അവസരം കിട്ടുമ്പോഴൊക്കെ ശക്തമായി എതിർത്തു. 61 ബി സിയിൽ പോംപി പേർഷ്യ, ജുഡിയ എന്നിത്യാദി കിഴക്കൻ പ്രദേശങ്ങളിൽ റോമിനുവേണ്ടി യുദ്ധം നയിച്ചു വിജയശ്രീലാളിതനായി റോമിലേയ്ക്ക് മടങ്ങി. സാധാരണ ഇത്തരം മടങ്ങലുകൾ കഴിഞ്ഞ് ഒരു പൊതു വിജയാഘോഷം റോമൻ സേനാനായകർക്ക് പതിവാണ്. ഈ വിജയാഘോഷം അവരുടെ രാഷ്ട്രീയ പ്രമാണിത്വം അരക്കിട്ടുറപ്പിക്കാനുപകരിക്കുന്ന ഒരു ചടങ്ങ്കൂടിയാണ്. ഈ വിജയാഘോഷങ്ങളിൽ ഇവർ അവരുടെ സേനയുമായി റോമിലെ തെരുവുകളിലൂടെ ഘോഷയാത്ര നടത്താറുണ്ട്. പോംപിയ്ക്ക് ആ സമയത്ത് രണ്ട് ആഗ്രഹങ്ങളുണ്ടായിരുന്നു ഒന്ന് പൊതു വിജയാഘോഷം നടത്തുക, രണ്ട് വീണ്ടും കോൺസൾ പദവിയുടെ തിരഞ്ഞെടുപ്പിനു നിൽക്കുക. കോൺസൾ പദവിയുടെ തിരഞ്ഞെടുപ്പിനു നിൽക്കുന്ന സേനാനായകന്മാർ അവരുടെ സേനയുമായി റോമിൽ പ്രവേശിക്കാൻ പാടില്ല എന്ന ഒരു തിരഞ്ഞെടുപ്പു നിയമം അന്ന് നിലവിലുണ്ടായിരുന്നു. സേനയെ പിരിച്ചുവിട്ടാൽ സേനയുമായി വിജയാഘോഷം നടത്താൻ പറ്റില്ല. അപ്പോൾ പോംപിയ്ക്ക് ഒന്നുകിൽ തിരഞ്ഞെടുപ്പ് അല്ലെങ്കിൽ വിജയാഘോഷം ഏതെങ്കിലും ഒരെണ്ണം മാത്രമേ നടക്കൂ എന്ന അവസ്ഥ വന്നു. ഇത് മറികടക്കാൻ വേണ്ടി തിരഞ്ഞെടുപ്പ് നീട്ടിവയ്ക്കാൻ പോംപി സെനറ്റിനോടഭ്യർത്ഥിച്ചു. കാറ്റോ ഇതിനെ ശക്തമായിട്ടെതിർത്തു. പോംപിയുടെ അളിയൻ ക്വിന്റസ് മെറ്റല്ലുസ് ചെലർ (Quintus Metellus Celer) നിയമഭേദഗതിക്ക് ഒരു പ്രമേയം അവതരിപ്പിക്കാൻ ശ്രമിച്ചു, പക്ഷെ അത് വിജയിച്ചില്ല. ഒടുവിൽ പോംപിയ്ക്ക് വിജയാഘോഷം മാത്രം നടത്തി തൃപ്തിയടയേണ്ടി വന്നു.
ഇതേ പ്രശ്നം സീസറിന് ഉണ്ടായപ്പോൾ കാറ്റോ ഫിലിബസ്റ്റർ എന്ന തന്ത്രമുപയോഗിച്ചു വോട്ടെടുപ്പ് തടഞ്ഞു. ഫിലിബസ്റ്റർ എന്ന് പറഞ്ഞാൽ രാത്രി സഭ പിരിയുംവരെ പ്രസംഗം നീട്ടി വോട്ടെടുപ്പ് തടയുന്ന ഒരു തന്ത്രമാണ്. ഒടുവിൽ സീസർ വിജയാഘോഷം വേണ്ടാ എന്നു വയ്ച്ച് കോൺസൾ തെരഞ്ഞെടുപ്പിനു നിന്നു. ആ തിരഞ്ഞെടുപ്പിൽ സീസർ വിജയിച്ചു കോൺസൾ ആയി. അതിനുശേഷം സീസർ സർക്കാർ ഭൂമി പോംപിയുടെ വിരമിച്ച പട്ടാളക്കാർക്ക് വീതിച്ച് കൊടുക്കുന്നതിന് ഒരു പ്രമേയം സെനറ്റിലവതരിപ്പിച്ചു. കാറ്റോ ഇതിനെതിരെ സംസാരിച്ചുകൊണ്ടിരുന്നപ്പോൾ സീസറിന്റെ അംഗരക്ഷകർ കാറ്റോയെ പിടിച്ചു സെനറ്റിനു പുറത്തു തള്ളി. ഈ വിചിത്രമായ നടപടിക്കെതിരെ പ്രതിഷേധിച്ച് മറ്റ് ചില സെനറ്റർമാർ സഭയിൽ നിന്നിറങ്ങിപ്പോയി. സെനറ്റിൽ പ്രതിഷേധം മൂത്തപ്പോൾ ഒടുവിൽ സീസർ ഈ നിയമഭേദഗതി വോട്ടിങ്ങിനു വയ്ച്ചു, പക്ഷെ ഇത് സെനറ്റിനെ മറികടന്ന് ജനങ്ങളുടെയിടയിൽ ഒരു റെഫറണ്ടം (plebiscite) ആയി അവതരിപ്പിച്ചു.
49 ബി സിയിലെ ആഭ്യന്തരയുദ്ധം
59 ബി സിയിൽ കോൺസൾ പദവിയിൽ ഒരു വർഷം ഇരുന്നു വിരമിച്ച സീസർ പ്രോകോൺസൽ പദവിയിൽ ഇലിറിക്കം (ഇപ്പോഴത്തെ ക്രൊയേഷ്യ, അൽബേനിയ, ബോസ്നിയ ഹെർസെഗോവിന എന്നിവ അടങ്ങിയ പ്രദേശം), ട്രാൻസാല്പീൻ ഗൗൾ (transalpine gaul) (തെക്കൻ ഫ്രാൻസ്), സിസാല്പീൻ ഗൗൾ (cisalpine gaul) എന്നീ പ്രവിശ്യകളുടെ ഗവർണറായി സേവനമനുഷ്ടിക്കുകയായിരുന്നു. സാധാരണ ഈ പ്രോകോൺസൾ പദവിയുടെ കാലാവധി ഒരു വർഷമാണ്, സീസറിന് സെനറ്റ് ഇത് അഞ്ച് വർഷമാക്കിക്കൊടുത്തു. അഞ്ചു വർഷം കഴിഞ്ഞ് അത് വീണ്ടും അഞ്ചു വർഷത്തേയ്ക്ക് നീട്ടിക്കൊടുത്തിരുന്നു. ഈ കാലങ്ങളിൽ സീസർ സെനറ്റിന്റെ അനുവാദമില്ലാതെ ഗൗൾ, ബ്രിട്ടൺ എന്നിവ ആക്രമിച്ചു കീഴടക്കി. 50 ബി സി ആയപ്പോൾ റോമിലെ ജനതയുടെയിടയിൽ ആരാധ്യനായി മാറിയ വീണ്ടും കോൺസൾ തെരഞ്ഞെടുപ്പിനു നിൽക്കുമെന്ന് ഏതാണ്ട് ഉറപ്പായി. ഇത് ഒടുവിൽ ഒരു ഏകാധിപത്യ ഭരണത്തിലേക്ക് നയിക്കുമെന്ന് ഭയന്ന സെനറ്റ് സീസറെ പ്രോകോൺസൾ പദവി ഒഴിഞ്ഞു റോമിലേക്ക് മടങ്ങാൻ നിർദ്ദേശിച്ചു. ഇതിനു മറുപടിയായി പോംപി പ്രോകോൺസൾഷിപ്പ് ഒഴിഞ്ഞാൽ താനും ഒഴിയാമെന്ന് സീസർ അറിയിച്ചു. ഈ മറുപടി സെനറ്റിന് ഒട്ടും രുചിച്ചില്ല, അവർ സീസറിനോട് ഉടൻ തന്റെ സേനകളുടെ ചുമതല ഒഴിഞ്ഞ് റോമിലേക്ക് മടങ്ങിയില്ലെങ്കിൽ സീസറിനെ റിപ്പബ്ലിക്കിന്റെ ശത്രുവായി പ്രഖ്യാപിക്കുമെന്ന് അറിയിച്ചു. പദവികൾ ഒഴിഞ്ഞ് തിരിച്ചുചെന്നാൽ നിയമ നടപടികൾ നേരിടേണ്ടിവരുമെന്ന് മനസ്സിലാക്കിയ സീസർ 49 ബി സിയിൽ സെനറ്റിനെ പരസ്യമായി ധിക്കരിച്ച് തന്റെ സേനയുമായി റൂബിക്കൺ നദി കടന്നു. ഇത് 49 ബി സി യിലെ ആഭ്യന്തര യുദ്ധത്തിന്റെ തുടക്കമായിരുന്നു. പോംപിയും സെനറ്റിലെ ഭൂരിപക്ഷ കക്ഷിയായ ഒപ്റ്റിമേറ്റ് അംഗങ്ങളും റോം നഗരം വിട്ട് പാലായനം ചെയ്തു ഇക്കൂട്ടത്തിൽ കാറ്റോവുമുണ്ടായിരുന്നു. ഇവരെ തുരത്തിക്കോണ്ട് സീസറും പുറകെ പോയി. മധ്യ ഗ്രീസിലെ ഫർസാലയിൽ വച്ച് നടന്ന യുദ്ധത്തിൽ സീസറിന്റെ സേനകൾ നിർണായകമായ വിജയം നേടി.
മരണം
പരാജയം സ്വീകരിച്ചു കീഴടങ്ങാൻ വിസമ്മതിച്ച കാറ്റോ, മെറ്റല്ലസ് ഷിപ്പിയൊ (Metellus Scipio) എന്നിവർ ഉത്തര ആഫ്രിക്കയിലേക്ക് പാലായനം ചെയ്തു. ഇപ്പോഴത്തെ ടുണീഷ്യയിലുള്ള ഒരു പട്ടണമായ ഊട്ടിക്കയിൽ (Utica) അവർ താവളമുറപ്പിച്ചു. 46 ബി സി ഫെബ്രുവരിയിൽ സീസറിന്റെ സേനകൾ ടുണീഷ്യയിലെ ടാപ്സസ് എന്ന സ്ഥലത്ത് വച്ച് മെറ്റല്ലസ് ഷിപ്പിയൊ നയിച്ച റിപ്പബ്ലിക്കൻ സേനയെ പരാജയപ്പെടുത്തി. പതിവിനു വിപരീതമായി സീസർ ഷിപ്പിയോയുടെ സേനയുടെ കീഴടങ്ങൽ സ്വീകരിച്ചില്ല. കീഴടങ്ങിയവരെയൊക്കെ വധിക്കാൻ സീസർ ഉത്തരവിട്ടു. ഈ യുദ്ധത്തിൽ കാറ്റോ പങ്കെടുത്തില്ലായിരുന്നു. സീസർ ഭരിക്കുന്ന ഒരു ലോകത്തിൽ ജീവിക്കുന്നത് കാറ്റോയ്ക്ക് ഒട്ടും സ്വീകര്യമല്ലായിരുന്നു. തനിക്ക് മാപ്പ് തരാനുള്ള അധികാരം പോലും സീസറിന് നൽകാൻ വിസമ്മതിച്ച്കൊണ്ട് 46 ബി സി ഏപ്രിൽ മാസത്തിൽ ഉട്ടിക്കായിൽ വച്ച് കാറ്റോ വയറ്റിൽ വാൾ കുത്തിയിറക്കി ആത്മഹത്യ ചെയ്തു. കൈയ്ക്ക് പരിക്കേറ്റിരുന്നത്കാരണം ശക്തമായി കുത്താൻ കാറ്റോയ്ക്ക് കഴിഞ്ഞില്ല. ഈ സംഭവത്തക്കുറിച്ച് പ്ലൂട്ടാർക് ഇപ്രകാരമെഴുതി. "കാറ്റോ മുറിവ്കാരണം ഉടനെ മരിച്ചില്ല. പിടഞ്ഞ് കട്ടിലിൽനിന്ന് നിലത്ത് വീണു. വീഴ്ന്നപ്പോൾ കട്ടിലിനടുത്തിരുന്ന ഒരു മേശ തട്ടിമറിഞ്ഞ് വീണു. ശബ്ദം കേട്ട് വന്ന ജോലിക്കാർ ഒച്ചവയ്ച്ച് ആളെക്കൂട്ടി. കാറ്റോയുടെ മകനും മറ്റ് ചിലരും കിടപ്പുമുറിയിൽ വന്നപ്പോൾ കാറ്റോയ്ക്ക് ബോധമുണ്ടായിരുന്നു. വയർ മുറിഞ്ഞ് കുടൽ മാല കുറച്ച് പുറത്ത് ചാടിയിരുന്നു. കൂട്ടത്തിലുണ്ടായിരുന്ന ഒരു വൈദ്യൻ കുടൽമാല തിരിച്ചിട്ട് വയർ തുന്നി അടയ്ക്കാൻവേണ്ടി അടുത്തു വന്നു. ഉദ്ദേശം മനസ്സിലായ കാറ്റോ വൈദ്യനെ തള്ളിമാറ്റി സ്വന്തം കുടൽമാല കൈകോണ്ട് വലിച്ച് പുറത്തിട്ടു, മുറിവിനെ കൈകൊണ്ട് വലിച്ച് പിളർത്തി മരിച്ചു."
ചരിത്രപ്രസക്തി
പിൽക്കാലത്ത് വന്ന മൂത്ത പ്ലീനി മുതലായ എഴുത്തുകാർ കാറ്റോയെ കാറ്റോ ഉട്ടിചെൻസിസ് (ഉട്ടിക്കയിലെ കാറ്റോ) എന്ന് വിശേഷിപ്പിച്ചു. പ്രാചീന റോമിൽ ഏതെങ്കിലും വിദേശ യുദ്ധത്തിൽ ജയിച്ച് ആ പ്രദേശം റോമിന്റെ കീഴിലാക്കിയ സേനാനായകന്മാരെയാണ് ഇങ്ങനെ വിശേഷിപ്പിക്കുന്നത് (ഉദാ: ഷിപ്പിയൊ ആഫ്രിക്കാനസ്, Scipio Africanus). ഈ മാനദണ്ഡം വയ്ച്ച് കാറ്റോയുടെ ആത്മഹത്യ സീസറിന്റെ ഏകാധിപത്യത്തിനെതിരെ നേടിയ ഒരു ധാർമിക വിജയമായിട്ടാണ് (moral victory) റോമൻ ജനത കണ്ടത്.
കാറ്റോയുടെ ഉയർന്ന ധാർമിക മൂല്യങ്ങളും, നിശ്ചയദാർഡ്യവും അദ്ദേഹത്തിന്റെ രാഷ്ട്രീയ എതിരാളികളുടെവരെ ബഹുമാനം പിടിച്ചുപറ്റിയിരുന്നു. കാറ്റോ രാഷ്ട്രീയജീവിതത്തിൽ കാട്ടിയ മാതൃക അദ്ദേഹത്തിന് പല പ്രമുഖ അനുയായികളെ നേടിക്കൊടുത്തു, അതിൽ ഏറ്റവും അറിയപ്പെടുന്ന അനുയായി മാർക്കസ് ഫവോണിയസായിരുന്നു. കാറ്റോയുടെ ജീവിതകാലത്ത് മാത്രമല്ല പിൽക്കാലത്ത് വന്ന പല റോമൻ രാഷ്ട്രീയനേതാക്കൾക്കും കാറ്റോയുടെ രാഷ്ട്രീയജീവിതം മാതൃകയായിട്ടുണ്ട്. കലാ സാംസ്കാരിക രംഗത്തിലും കാറ്റോയെപ്പറ്റിയുള്ള പരാമർശങ്ങൾ കാണാം ഡാന്റെയുടെ ഡിവൈൻ കോമഡിയിലെ രണ്ടാം പർവ്വമായ പർഗേറ്റോറിയോയിൽ കാറ്റോയെ ശുദ്ധീകരണമലയുടെ സൂക്ഷിപ്പുകാരനായിട്ട് ചിത്രീകരിക്കുന്നു. പർഗറ്റോറിയോവിന്റെ ഒന്നാം കാന്റോയിൽ ഡാന്റെ കാറ്റോയെപ്പറ്റി ഇപ്രകാരമെഴുതി : vidi presso di me un veglio solo, degno di tanta reverenza in vista, che più non dee a padre alcun figliuolo. Lunga la barba e di pel bianco mista portava, a' suoi capelli simigliante, de' quai cadeva al petto doppia lista. Li raggi de le quattro luci sante fregiavan sì la sua faccia di lume, ch'i' 'l vedea come 'l sol fosse davante.
മുന്നിലേയ്ക്കുള്ള മഹത്തായ കുതി‌ച്ചുചാട്ടം
People's Republic of China|പീപ്പിൾസ് റിപ്പബ്ലിക് ഓഫ് ചൈനയിൽ ചൈനീസ് കമ്യൂണിസ്റ്റ് പാർട്ടി നടപ്പിലാക്കിയ ഒരു സാമൂഹിക പദ്ധതിയാണ് മുന്നിലേയ്ക്കുള്ള മഹത്തായ കുതിച്ചുചാട്ടം  എന്നറിയപ്പെടുന്നത്. 1958 മുതൽ 1961 വരെയാണ് ഇത് നടപ്പിലാക്കിയത്. മാവോ സെതുങ്ങിന്റെ നേതൃത്ത്വത്തിലായിരുന്നു ഇത് നടപ്പിലാക്കിയത്. രാജ്യത്തെ ഒരു കാർഷിക സാമ്പത്തിക വ്യവസ്ഥയിൽ നിന്ന് വ്യവസായവത്കരണത്തിലൂടെയും കളക്റ്റീവുകളിലൂടെയും സോഷ്യലിസ്റ്റ് സമൂഹമാക്കി പെട്ടെന്ന് മാറ്റിയെടുക്കുക എന്നതായിരുന്നു ഈ പദ്ധതിയുടെ ഉദ്ദേശം. ചൈനയിലെ വലിയൊരു പട്ടിണിയിലേയ്ക്കാണ് ഈ പദ്ധതി നയിച്ചത്.
കൂട്ടുകൃഷി സമ്പ്രദായം നടപ്പിലാക്കിയും സ്വകാര്യ കൃഷി നിരോധിച്ചും മറ്റുമാണ് ഈ പദ്ധതി മുന്നോട്ട് പോയത്. സ്വകാര്യ കൃഷി ചെയ്തവരെ വേട്ടയാടുകയും അവരെ പ്രതിവിപ്ലവകാരികളായി മുദ്രകുത്തുകയും ചെയ്തു. ഗ്രാമീണരെ സാമൂഹികമായ സമ്മർദ്ദത്തിലൂടെ നിർബന്ധിച്ച് പണിയെടുപ്പിക്കുമായിരുന്നു. പണിയെടുക്കാൻ ബലം പ്രയോഗിക്കുന്ന സാഹചര്യവും നിലനിന്നിരുന്നു. ആദ്യകാലത്ത് ഗ്രാമീണ വ്യവസായവൽക്കരണം വികസിച്ചുവെങ്കിലും പിന്നീട് തകർന്നുപോയി.
ഈ പദ്ധതിയുടെ ഭാഗമായി കോടിക്കണക്കിനാൾക്കാർ പട്ടിണി മൂലം മരിച്ചു എന്നത് പൊതുവിൽ അംഗീകരിക്കപ്പെട്ട വസ്തുതയാണ്. 1.8 കോടി മുതൽ 3.25 കോടി വരെയും 4.6 കോടിവരെയുമുള്ള വ്യത്യസ്തമായ കണക്കുകളാണ് ഇതുസംബന്ധിച്ചുള്ളത്. മനുഷ്യരുടെ ചരിത്രത്തിൽ തന്നെ ഏറ്റവും വലിയ കൂട്ട മരണത്തിലേയ്ക്കാണ് ഇത് വഴിവച്ചതെന്ന് നിരീക്ഷിക്കപ്പെട്ടിട്ടുണ്ട്. ഇക്കാലത്ത് ചൈനയുടെ സാമ്പത്തികരംഗം ചുരുങ്ങുകയാണുണ്ടായത്. വലിയ മുതൽ മുടക്കിൽ നിന്നും വളരെച്ചെറിയ വരവേ ഉണ്ടായിരുന്നുള്ളൂ
പിന്നീട് ഈ പദ്ധതിയുടെ ദോഷവശങ്ങളെക്കുറിച്ച് (1960 മാർച്ചും 1962 മേയ് മാസവും) ചൈനീസ് കമ്യൂണിസ്റ്റ് പാർട്ടി ചർച്ചകൾ നടത്തുകയുണ്ടായി. സമ്മേളനങ്ങളിൽ മാവോയെ കുറ്റപ്പെടുത്തപ്പെട്ടു. മിതവാദികളായ ലിയു ഷവോക്വി, ഡെങ് സിയാവോപിങ് എന്നിവർ നേതൃത്വനിരയിലേയ്ക്കുയർന്നു. മാവോയെ പാർട്ടിക്കുള്ളിൽ ഒറ്റപ്പെടുത്തപ്പെട്ടു. 1966-ൽ മാവോ സാംസ്കാരിക വിപ്ലവം എന്ന പദ്ധതി പ്രഖ്യാപിക്കുന്നതിലേയ്ക്കാണ് ഇത് നയിച്ചത്.
മാവോയെ അനുകൂലിക്കുന്നവർ മരണസംഖ്യ ചോദ്യം ചെയ്യുന്നുണ്ട്. പട്ടിണിമരണങ്ങൾ ഈ പദ്ധതി മൂലമല്ല ഉണ്ടായതെന്നും ഇത് വ്യവസായ വൽക്കരണത്തിലേയ്ക്ക് നയിച്ചുവെന്നും അവർ അവകാശപ്പെടുന്നു.
സാമ്പത്തിക പ്രത്യാഘാതങ്ങൾ
പദ്ധതിയുടെ ആദ്യ നാളുകളിൽ ചൈനയുടെ സാമ്പത്തികരംഗത്ത് വളർച്ചയാണുണ്ടായത്. ഇരുമ്പിന്റെ ഉത്പാദനം 1958-ൽ 45 ശതമാനം വർദ്ധിച്ചു. 1961-ൽ ഇടിഞ്ഞ ഉത്പാദനം 1964-ലാണ് വീണ്ടും 58-ലെ സ്ഥിതിയിലെത്തിയറ്റ്. 30 മുതൽ 40% വരെ വീടുകൾ തകർക്കപ്പെട്ടു. ഗ്രാമവാസികളെ മാറ്റിത്താമസിക്കാനും വളമുണ്ടാക്കാനും റോഡുകൾ ബലപ്പെടുത്താനും ഭക്ഷണശാലകൾ പണിയാനും മറ്റും വീടുകൾ പൊളിക്കുകയായിരുന്നു ചെയ്തത്. ചിലപ്പോൾ വീട്ടുടമസ്ഥരെ ശിക്ഷിക്കാനായിരുന്നു വീടുകൾ പൊളിക്കപ്പെട്ടത്.
1960-കളിൽ കൂട്ടുകൃഷി ക്രമേണ ഉപേക്ഷിക്കപ്പെട്ടു. ആദ്യകാലത്ത് കർഷകരെ സഹായിക്കുവാൻ ഗവണ്മെന്റിന് സാധിച്ചില്ല. പക്ഷേ 1960-കളിൽ കുറഞ്ഞ തോതിലും പിന്നീട് ഡെങ് സിയാവൊ പിങിന്റെ ഭരണകാലത്ത് 1978-ന് ശേഷവും കർഷകരുടെ സാമ്പത്തികസ്ഥിതി വളരെ മെച്ചപ്പെട്ടു. തങ്ങളുടെ ഭാവിക്ക് ഭീഷണിയുണ്ടായിട്ടുപോലും ചില കമ്യൂണിസ്റ്റ് പാർട്ടി അംഗങ്ങൾ പാർട്ടി നേതൃത്ത്വത്തിനെയാണ് പദ്ധതിയുടെ പരാജയത്തിന് കുറ്റം പറഞ്ഞത്. സാമ്പത്തികരംഗം വികസിപ്പിക്കുന്നതിന് സാങ്കേതികജ്ഞാനം വികസിപ്പിക്കുകയും ബൂർഷ്വാകളുടെ രീതികൾ സ്വീകരിക്കുകയും ചെയ്യണമെന്ന് പലരും വാദിച്ചു. ലിയും ഷവോക്വി 1962-ലെ സമ്മേളനത്തിൽ സാമ്പത്തികത്തകർച്ചയുടെ 30% കാരണം പ്രകൃതിയും, 70% മനുഷ്യന്റെ പിഴവുകളുമാണെന്നായിരുന്നു.
എതിർത്തുനിൽപ്പുകൾ
പലതരത്തിൽ ജനങ്ങൾ മുന്നിലേയ്ക്കുള്ള മഹത്തായ കുതിച്ചുചാട്ടത്തെ എതിർത്തു. പല പ്രവിശ്യകളിലും സായുധകലാപമുണ്ടായി. ഈ കലാപങ്ങളൊന്നും കേന്ദ്രഗവണ്മെന്റിന് വലിയ ഭീഷണിയുയർത്തിയില്ല. ഹെനാൻ, ഷാങ്‌ഡോങ്, ക്വിങ്‌ഹായ്, ഗാൻസു, സിച്ചുവാൻ, ഫുജിയാൻ, യുന്നാൻ, ടിബറ്റ് എന്നിവിടങ്ങളിൽ കലാപമുണ്ടായി. പാർട്ടി അംഗങ്ങൾക്കെതിരേ പലയിടത്തും ആക്രമണങ്ങളുമുണ്ടായി. ധാന്യപ്പുരകൾ പലയിടത്തും ആക്രമിക്കപ്പെട്ടു. ട്രെയിൻ കൊള്ളകളും അടുത്തുള്ള ഗ്രാമങ്ങൾ ആക്രമിച്ച് കൊള്ളയടിക്കലും മറ്റും സാധാരണമായിരുന്നു.
അരഞ്ഞാണം (ചലച്ചിത്രം)
പി.കെ ഗോപി നിർമ്മിച്ച് പി. വേണു സംവിധാനം ചെയ്ത1982 ൽ പുറത്തിറങ്ങിയ ഒരു മലയാള ചിത്രമാണ് അരഞ്ഞാണം. ചിത്രത്തിൽ ശങ്കർ, രാജ്കുമാർ, സുഭാഷിണി, സുമലത എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. കെ.ജെ. ജോയ് സംഗീതം നൽകിയ ഗാനങ്ങളാണ് ചിത്രത്തിലുള്ളത്.
==അഭിനേതാക്കൾ ==
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:പി. വേണു കഥയെഴുതിയ ചലച്ചിത്രങ്ങൾ വർഗ്ഗം:പി. വേണു തിരക്കഥയെഴുതിയ ചലച്ചിത്രങ്ങൾ വർഗ്ഗം:പി. വേണു സംഭാഷണമെഴുതിയ ചലച്ചിത്രങ്ങൾ വർഗ്ഗം:പി. വേണു സംവിധാനം ചെയ്ത ചലച്ചിത്രങ്ങൾ വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- ജോയ് ഗാനങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ വർഗ്ഗം:കെ ബി ദയാളൻ ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
ജെസ്സോർ ജില്ല
ചരിത്രം
പുരാതന സമത്തട്ട് ജനപദ സാമ്രാജ്യത്തിന്റെ ഒരു ഭാഗമായിരുന്നു ജെസ്സോർ ജില്ല. പതിനഞ്ചാം നൂറ്റാണ്ടിൽ പ്രതാപാഡിത്യ സാമ്രാജ്യത്തിന്റെ ഭാഗമായിരുന്നു ഈ ജില്ല. 1756 ൽ ഇംഗ്ലീഷ് കൈയിലുണ്ടായിരുന്നു സാമ്പത്തിക ഭരണം, ബംഗാൾ ഈസ്റ്റ് ഇന്ത്യാ കമ്പനിയ്ക്ക് കൈമാറ്റം ചെയ്യപ്പെട്ടു. ജെസ്സോറിനടുത്തുള്ള മുരളി എന്ന പ്രദേശത്ത് ഒരു കോടതി തുറക്കാൻ ഗവർണർ ജനറൽ ഉത്തരവിട്ടത് അനുസരിച്ച് 1781 ൽ ജെസ്സോർ ജില്ലയിൽ ബ്രിട്ടീഷ് ഭരണസംവിധാനം സ്ഥാപിക്കപ്പെടുകയുണ്ടായി. 1947-ൽ ജെസ്സോർ ഇന്ത്യയും പിന്നീട് പാകിസ്താനുമിടയിൽ വിഭജിക്കപ്പെട്ടു. ബംഗ്ലാവിനും ഗെയ്റ്റ കോട്ടക്കും പുറമെ കിഴക്കൻ പാകിസ്താന്റെ ഭാഗമായി ജില്ല മാറി.
1971 മാർച്ച് 29 ന് പാകിസ്താന് പട്ടേലിനെതിരെ ജെസ്സോർ കന്റോണ്മെന്റിലിരുന്ന് ബംഗാളി പട്ടാളക്കാർ നിലയുറപ്പിച്ചു. 1971 ഡിസംബർ 6 ന് പാകിസ്താനി സേനയിൽ നിന്നും മോചിപ്പിക്കപ്പെടുന്ന ബംഗാളിലെ ആദ്യ ജില്ലയായി ജെസ്സോർ മാറി. ബംഗ്ലാദേശിലെ ആദ്യ ഡിജിറ്റൽ ജില്ലയാണ് ജെസ്സോർ.
ജനസംഖ്യ
2011 ജനസംഖ്യ സെൻസസിൽ ജെസ്സോർ ജില്ലയുടെ ജനസംഖ്യ 2,764,547 ആയിരുന്നു. ജനസംഖ്യയിൽ 85.5% മുസ്ലീങ്ങളാണ്, 14.21% ഹിന്ദുക്കളും ബാക്കിവരുന്ന 0.29% മറ്റ് മതകാരും ആണ്.
ഭൂമിശാസ്ത്രം
ജെസ്സോർ ജില്ലയുടെ ആകെ വിസ്തീർണ്ണം 2606.98 ചതുരശ്ര കി.മീ. ആണ്. പടിഞ്ഞാറ് ഇന്ത്യയുടെ പശ്ചിമ ബംഗാളും, തെക്ക് ഭാഗത്ത് ഖുൽന ജില്ല, തെക്ക് സത്ഖീര ജില്ല, കിഴക്ക് മഗുറ നറെയിൽ ജില്ലകളും, വടക്ക് ജേയിഡാ ജില്ലയും ആണ് സ്ഥിതി ചെയ്യുന്നത്. ഭൈരാബ്, ടീക്ക, ഹരി, ശ്രീ, അപർഭദ്ര, ഹരിഹർ, ബരിഭദ്ര, ചിത്രാ, ബേത്ന, കൊപോടക്ഖോ, മുക്തേശ്വരി എന്നിവയാണ് ഈ മേഖലയിലൂടെ ഒഴുകുന്ന പ്രധാന നദികൾ.
അന്തരീക്ഷസ്ഥിതി
വാർഷിക ശരാശരി താപനില 15.4 to 34.6 °C ശതമാനമാണ്. വാർഷിക മഴ 1,537 മില്ലിമീറ്റർ (60.5 ഇഞ്ച്) ആണ്.
ബാഹ്യ ലിങ്കുകൾ
വർഗ്ഗം:ബംഗ്ലാദേശിലെ ജില്ലകൾ
മിഷിഗൺ തടാകം
വടക്കെ അമേരിക്കയിലെ മഹാതടാകങ്ങളെന്നറിയപ്പെടുന്ന അഞ്ചു തടാകങ്ങളിലൊന്നാണ് മിഷിഗൺ തടാകം. പഞ്ചമഹാ തടാകങ്ങളിൽ 49ആം അക്ഷാംശരേഖ കടന്നുപോകാത്ത ഏക തടാകവും ഇതാണ്. മറ്റു നാലു തടാകങ്ങൾ അമേരിക്കയിലും കാനഡയിലുമായി തീരം പങ്കിടുമ്പോൾ മിഷിഗൺ തടാകം പൂർണ്ണമായും അമേരിക്കൻ ഐക്യനാടുകളിലാണ്.
ശെന്തുരുണി പിലിഗിരിയൻ
പകരം=ശെന്തുരുണി പിലിഗിരിയൻ | Mallan's Dancing Frog |ലഘുചിത്രം|ശെന്തുരുണി പിലിഗിരിയൻ | Mallan's Dancing Frog | Micrixalus mallani
കേരളതദ്ദേശവാസിയായ ഒരു തവളയാണ് ശെന്തുരുണി പിലിഗിരിയൻ അഥവാ '''Mallan's Torrent Frog (Mallan's Dancing Frog). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്. മധ്യരേഖാസമീപപ്രദേശങ്ങളിലെ ഉയരംകുറഞ്ഞ കാടുകളിലും നദികളിലുമാണിവ വസിക്കുന്നത്. എസ്. ഡി. ബിജുവിന്റെ ഒപ്പം 1998 മുതൽ സഹായി ആയി പ്രവർത്തിക്കുന്ന ശ്രീ. മല്ലൻ കാണിയോടുള്ള ബഹുമാനസൂചകമായിട്ടാണ് ഈ തവളയ്ക്ക് ഈ പേർ നൽകിയിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
ആവാസവ്യവസ്ഥയിൽ വംശനാശം സംഭവിച്ച സ്പീഷിസുകൾ
സ്വാഭാവികമായ ആവാസവ്യവസ്ഥയിൽ നശിച്ചുകഴിഞ്ഞതുകൊണ്ടുതന്നെ വംശനാശഭീഷണിയുടെ അവസ്ഥയിലുള്ള, അത്യന്ത ശ്രദ്ധ അർഹിക്കുന്ന ജീവികളാണ് അഥവാ വംശനാശസാധ്യതയുള്ള ജീവി വർഗ്ഗങ്ങളെ ആണ് ആവാസവ്യവസ്ഥയിൽ വംശനാശം സംഭവിച്ച സ്പീഷിസുകൾ എന്ന ഈ വർഗ്ഗത്തിൽ പെടുത്തിയിരിക്കുന്നത്. ഈ വിഭാഗത്തിൽപ്പെടുന്ന ജീവിവർഗങ്ങൾ സ്വാഭാവിക പ്രകൃതിയിൽ നിന്നും ഏകദേശം നശിച്ചുകഴിഞ്ഞു, എന്നാൽ ചിലവ മനുഷ്യസംരക്ഷണത്തിൽ അവശേഷിക്കുന്നു എന്നതാണ് ഇവയുടെ ഇന്നത്തെ അവസ്ഥ. ബാർബറി സിംഹം, യൂഫോർബിയ മയൂരനാഥനൈ എന്നിവ ഇവയ്ക്ക് ഉദാഹരണമാണ്. thumb|ആവാസവ്യവസ്ഥയിൽ വംശനാശം സംഭവിച്ച സ്പീഷിസുകളെ സൂചിപ്പിക്കുന്ന EW കറുത്ത നിറത്തിൽ അടയാളപ്പെടുത്തിയിരിക്കുന്നു വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം ആവാസവ്യവസ്ഥയിൽ വംശനാശം സംഭവിച്ച ജീവികൾ
പിയാസ മഡോണ
1474-1486 കാലഘട്ടത്തിൽ വരച്ച ഒരു ടെമ്പറ പാനൽ ചിത്രമാണ് പിയാസ മഡോണ. പിസ്റ്റോയ കത്തീഡ്രലിൽ ഈ ചിത്രം സംരക്ഷിച്ചിരിക്കുന്നു.
പിയാസ മഡോണയുടെ പ്രസംഗത്തിനുള്ള ഒരു ബലിപീഠത്തിലേയ്ക്കായി ഈ ചിത്രം ചിത്രീകരിക്കാൻ 1474-ൽ ആൻഡ്രിയ ഡെൽ വെറോച്ചിയോയെ നിയോഗിക്കപ്പെട്ടു. ബിഷപ്പ് ഡൊണാറ്റോ ഡി മെഡിസിയുടെ സ്മരണയ്ക്കായി ഈ ചിത്രം ഉദ്ദേശിച്ചിരുന്നു. ചിത്രത്തിൽ ഫിയസോളിലെ വിശുദ്ധ ഡൊണാറ്റസ് വലതുവശത്തും ഫ്ലോറൻസിന്റെ രക്ഷാധികാരി വിശുദ്ധ ജോൺ സ്നാപകൻ ഇടതുവശത്തും നിൽക്കുന്നു. വെറോച്ചിയോയുടെ സ്റ്റുഡിയോ അസിസ്റ്റന്റുമാരിൽ, പ്രത്യേകിച്ച് ലോറെൻസോ ഡി ക്രെഡിയിൽ നിന്നുള്ള കനത്ത പങ്കാളിത്തത്തോടെയാണ് രണ്ട് ഭാഗങ്ങളായി ഈ ചിത്രം വരച്ചത്. ചിത്രത്തിന്റെ ആദ്യ ഭാഗം 1479-ൽ പൂർത്തിയായെങ്കിലും പണമടയ്ക്കൽ വൈകിയതിന്റെ ഫലമായി രണ്ടാം ഘട്ടം 1485 വരെ മാറ്റി. 1486-ൽ ചിത്രീകരണം പൂർത്തിയായി.
പതിനെട്ടാം നൂറ്റാണ്ടിലെ പ്രാദേശിക ചരിത്രകാരന്മാർ ഈ ചിത്രം ലിയോനാർഡോ ഡാവിഞ്ചിയുടേതാണെന്ന് ആരോപിക്കപ്പെട്ടു. ഇപ്പോൾ ഉഫിസിയിലെ ഒരു ഫോളിയോയെക്കുറിച്ച് കലാകാരൻ എഴുതിയ കുറിപ്പിനെ അടിസ്ഥാനമാക്കി 1478-ൽ "... ബ്രെ" മാസത്തിൽ അദ്ദേഹം "രണ്ട് കന്യകമാരുടെ വിവാഹങ്ങളുടെ" ചിത്രീകരണം ആരംഭിച്ചുവെന്ന് രേഖപ്പെടുത്തുന്നു. ഇവയിലൊന്ന് ഗാരോഫാനോ മഡോണ ആണെന്ന് തിരിച്ചറിഞ്ഞിരുന്നു. 1474-ൽ ഇരുപത്തിരണ്ടുകാരനായ ലിയോനാർഡോയ്ക്ക് പ്രെഡെല്ലയുടെ ഒരു കമ്പാർട്ട്മെന്റിനപ്പുറം പിയാസ മഡോണയുടെ പെയിന്റിംഗിൽ പങ്കില്ലെന്ന് കരുതപ്പെടുന്നു. ഇത് കന്യകയുടെ തലയുടെ ഓട്ടോഗ്രാഫ് ഡ്രോയിംഗിനോട് യോജിക്കുന്നു. ആ പാനൽ ചിത്രം ഇപ്പോൾ ലൂവ്രെയിലാണ് കാണപ്പെടുന്നത്. കൂടാതെ ഡ്രോയിംഗ് ഉഫിസിയിലെ ഗാബിനെറ്റോ ഡെയ് ഡിസെഗ്നി ഇ ഡെല്ലെ സ്റ്റാമ്പിലെ ഡ്രോയിംഗ് നമ്പർ 438 ഇ ആണ്.
ചിത്രത്തിൽ ആദ്യം ഒരു പ്രിഡെല്ല ഉണ്ടായിരുന്നു. അതിന്റെ പാനലുകൾ ഇപ്പോൾ നിരവധി മ്യൂസിയങ്ങളിൽ പലയിടത്തായിക്കിടക്കുന്നു. ക്രെഡിസിന്റെ സെന്റ് ഡൊണാറ്റസ് ആന്റ് ദി ടാക്സ് കളക്ടർ (വോർസെസ്റ്റർ ആർട്ട് മ്യൂസിയം) അവയിലൊന്നായി തിരിച്ചറിഞ്ഞു. പെറുഗിനോയുടെ ബർത്ത് ഓഫ് ദി വിർജിൻ മേരി, മിറക്കിൾ ഓഫ് ദി സ്നോ എന്നീ ചിത്രങ്ങളും ചിലപ്പോൾ ഈ പ്രെഡെല്ലയുടെ ഭാഗമാണെന്ന് കരുതപ്പെടുന്നു.
തോമസ് കൈലാത്ത്
ഒരു ഇലക്ട്രിക്കൽ എഞ്ചിനീയറും വിവരവിനിമയശാസ്ത്രതത്വജ്ഞനും കണ്ട്രോൾ എഞ്ചീനീയറും സംരംഭകനും ഹിറ്റാച്ചിയിലെ പ്രശസ്ത എഞ്ചിനീയറും സ്റ്റാൻഫോഡ് സർവകലാശാലയിലെ എമരിറ്റസ് പ്രൊഫസ്സറും ആണ് തോമസ് കൈലാത്ത് (ജനനം: 1935 ജൂൺ 7നു മഹാരാഷ്ട്രയിലെ പൂനയിൽ). അദ്ദേഹം അനേകം പുസ്തകങ്ങളും രചിച്ചിട്ടുണ്ട്. അതിൽ വ്യാപകമായി വായിക്കപ്പെടുന്നതും പ്രശസ്തവുമായ കൃതി "ലീനിയർ സിസ്റ്റം" എന്ന പുസ്തകം ആണ്. ഇത് ശാസ്ത്രലോകത്ത് ഏറ്റവും കൂടുതൽ ഉദ്ധരിക്കപ്പെട്ട ഗ്രന്ഥമാണ്.
ജീവചരിത്രം
തോമസ് കൈലാത്തിന്റെ മാതാപിതാക്കൾ മലയാളികളായ ചെങ്ങന്നൂർക്കാരായ സിറിയൻ ക്രിസ്ത്യാനികളായിരുന്നു. അദ്ദേഹം പൂനെയിലെ സെന്റ് വിൻസെന്റ് ഹൈസ്കൂളിൽ പ്രാദമിക വിദ്യാഭ്യാസം പൂർത്തിയാക്കി. പൂനെ എഞ്ചിനീയറിങ്ങ് കോളേജിൽ നിന്നും 1956ൽ എഞ്ചിനീയറിങ്ങ് ബിരുദം കരസ്ഥമാക്കി. 1959ൽ ബിരുദാനന്ദബിരുദം നേടി. തുടർന്ന് മസ്സാച്ച്യുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്നും ഡോക്ടറേറ്റു നേടുമ്പോൾ അദ്ദേഹമായിരുന്നു ഇത്തരത്തിൽ എം.ഐ.ടി.യിൽ നിന്നും ഡോക്ടറെറ്റു നേടുന്ന ആദ്യ ഇന്ത്യക്കാരൻ.
സ്റ്റാൻഫോർഡ് സർവകലാശാലയിലെ പ്രൊഫസ്സർ എമെറിറ്റസ് ആയിരുന്നപ്പോൾ 80 ഓളം ഗവേഷണങ്ങൾക്ക് ഇദ്ദേഹം നേതൃത്വം വഹിച്ചു.
പുറത്തേയ്ക്കുള്ള കണ്ണികൾ
വർഗ്ഗം:1935-ൽ ജനിച്ചവർ വർഗ്ഗം:ജൂൺ 7-ന് ജനിച്ചവർ വർഗ്ഗം:മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ പൂർവ്വ വിദ്യാർത്ഥികൾ വർഗ്ഗം:അമേരിക്കൻ കമ്പ്യൂട്ടർ ശാസ്ത്രജ്ഞർ വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ
കാർത്തേജ്
കാർത്തേജ് (Arabic: قرطاج‎ Qarṭāj,) : പുരാതന കാർത്തേജിനിയൻ സാമ്രാജ്യത്തിന്റെ ആസ്ഥാനമായ കാർത്തേജ് ഇന്നത്തെ ടുണീഷ്യയിലാണ് സ്ഥിതിചെയ്യുന്നത്. ബി.സി. ഒന്നാം സഹസ്രാബ്ദത്തോടെ ഒരു ഫിനീഷ്യൻ കോളനി എന്ന നിലയിൽ നിന്നും വികസിച്ച ഈ നഗരം ഏകദേശം മൂവായിരം വർഷത്തോളം പ്രതാപത്തോടെ നിലനിന്നു. ഇരുപതാം നൂറ്റാണ്ടിന്റെ മധ്യത്തിൽ ഒരു കാർഷിക ഗ്രാമം മാത്രമായ ഇവിടം വീണ്ടും വികസിച്ച് ഒരു തീരദേശ നഗരമായി മാറി. 2004ഇൽ 15,922 ഓളം ജനസംഖ്യ ഉണ്ടായിരുന്ന ഈ നഗരത്തിൽ 2013 ജനുവരിയോടെ 21,276 ആയിരുന്നു ജനസംഖ്യ.
ഫച്സ് സ്പോട്ട്
ഉയർന്ന ഹ്രസ്വദൃഷ്ടിയുള്ള രോഗികളുടെ മാക്യുലക്ക് സംഭവിക്കുന്ന ഒരു അപചയമാണ് ഫച്സ് സ്പോട്ട്. ഇത് ഫോർസ്റ്റർ-ഫച്സ് സ്പോട്ട് എന്നും അറിയപ്പെടുന്നു. 1901 ൽ പിഗ്മെന്റ് ലീഷൻ വിവരിച്ച ഏണസ്റ്റ് ഫച്സ്, 1862 ൽ സബ്റെറ്റിനൽ നിയോവാസ്കുലറൈസേഷൻ വിവരിച്ച ഫോർസ്റ്റർ എന്നിവരുടെ പേരുകളിൽ നിന്ന് നൽകിയതാണ് ഈ പേര്. പാടുകളുടെ വലുപ്പം പത്തോളജിക്കൽ മയോപിയയുടെ തീവ്രതയ്ക്ക് ആനുപാതികമായാണ് കാണപ്പെടുന്നത്.
കാർത്തേജ്
ചരിത്രപരമായി ലാറ്റിൻ ഭാഷയിൽ കാർത്തെജൊ ( Carthago or Karthago ) എന്ന് അറിയപ്പെട്ടിരുന്ന കാർത്തേജ്  എന്ന വാക്കിന്റെ അർഥം പുതിയ നഗരം എന്നായിരുന്നു.ഈ നഗരത്തിൽ ആദ്യകാലത്ത് വികസിച്ച സംസ്കാരത്തെ  പ്യൂണിക് ( ഫിനീഷ്യൻ എന്ന വാക്കിൽ നിന്നും ) അല്ലെങ്കിൽ കാർത്തേജിയൻ  എന്ന പേരിൽ ചരിത്രകാരന്മാർ പരാമർശിക്കുന്നു .ടുണിഷ് തടാകത്തിന്റെ കിഴക്കുവശത്താണ്  ഈ നഗരം. ഗ്രീക്ക് ചരിത്രകാരന്മാരുടെ അഭിപ്രായത്തിൽ ടൈർ ഇൽ നിന്നുമുള്ള ( ആധുനിക ലെബനൻ ) കാനാനൈറ്റ് ഭാഷ സംസാരിക്കുന്ന ഫിനീഷ്യരാണു കാർത്തേജ് സ്ഥാപിച്ചത്.പിന്നീട് കാർത്തേജ്  മധ്യധരണ്യാഴിയിലെ സമ്പന്ന നഗരവും പ്രധാന ശക്തിയുമായി മാറി.വടക്കൻ ആഫ്രിക്കൻ തീരങ്ങളിൽ ബി.സി. മുന്നൂറാമാണ്ടിൽ കാർത്തേജ് ആയിരുന്നു പ്രബല നാവികശക്തി. മെഡിറ്റനേറിയൻ പ്രദേശത്ത് അധികാരം സ്ഥാപിക്കാനായി കാർത്തേജുകാർ റോമക്കാരുമായി നടത്തിയ യുദ്ധങ്ങളാണ് പ്യൂണിക് യുദ്ധങ്ങൾ.
ഫച്സ് സ്പോട്ട്
ലക്ഷണങ്ങൾ
ഫച്സ് സ്പോട്ടിന്റെ ആദ്യ ലക്ഷണങ്ങൾ ഫോവിയയ്ക്കടുത്തുള്ള നേർരേഖകളുടെ വികലമായ കാഴ്ചയാണ്, കുറച്ച് ദിവസങ്ങൾക്കകം രക്തസ്രാവം ആഗിരണം ചെയ്യുകയും, നന്നായി ചുറ്റപ്പെട്ട പാച്ചുകളായി മാറുകയും ചെയ്യുന്നു. അതോടൊപ്പം ഒരു പിഗ്മെന്റ് സ്കാർ അവശേഷിക്കുന്നു. മാക്യുലർ ഡീജനറേഷനെപ്പോലെ, ഇതിലും കേന്ദ്ര കാഴ്ച ബാധിക്കപ്പെടുന്നു. അട്രോഫി മൂലം സ്നെല്ലെൻ ചാർട്ടിന്റെ രണ്ടോ അതിലധികമോ വരികൾ കാണാൻ പറ്റാതാവുന്നു.
കാർത്തേജ്
രണ്ടാം പ്യൂണിക് യുദ്ധത്തിൽ ഹാന്നിബാളിന്റെ ഇറ്റലി ആക്രമണം, കനായെ യുദ്ധത്തിൽ കാർത്തേജിന്റെ വിജയത്തിനു കാരണമായി.എങ്കിലും 202 ബി.സി യിലെ സാമാ യുദ്ധത്തിൽ ഹാന്നിബാളിനു പരാജയം ഉണ്ടായി. തുടർന്ന് നടന്ന മൂന്നാം പ്യൂണിക് യുദ്ധത്തിൽ ( ബി.സി 146 ) റോമാക്കാർ കാർത്തേജ് കീഴടക്കുകയും പൂർണമായി നശിപ്പിക്കുകയും ചെയ്തു. പിന്നീട് റോമാക്കാർ കാർത്തേജ് നഗരം പുനർനിർമിച്ചു. കുറച്ചു കാലം നിലനിന്നിരുന്ന വാൻഡൽ സാമ്രാജ്യത്തിന്റെ ( AD 435 - AD 534 )  തലസ്ഥാനവും കാർത്തേജ് ആയിരുന്നു. എ ഡി 698 അൽ മഗ്റിബ് ആക്രമണത്തിൽ വീണ്ടും നശിപ്പിക്കപ്പെടുന്നത്‌ വരെ കാർത്തേജ് ഒരു പ്രമുഖ റോമൻ നഗരമായി നിലനിന്നു.
ഫച്സ് സ്പോട്ട്
ചികിത്സ
കോറോയ്ഡൽ നിയോവാസ്കുലറൈസേഷന്റെ റിഗ്രഷൻ മൂലമാണ് ഫച്സ് സ്പോട്ടുകൾ ഉണ്ടാകുന്നത്. ഇത് ഒരു മെഡിക്കൽ ലക്ഷണം മാത്രമായതിനാൽ, യഥാർത്ഥ കാരണത്തിനാണ് ചികിത്സ നൽകുന്നത്. പാത്തോളജിക്കൽ മയോപിയ മൂലമുള്ള കോറോയ്ഡൽ നിയോവാസ്കുലറൈസേഷന്റെ ചികിത്സാ ഉപാധികളാണ് ഫോട്ടോതെർമൽ ലേസർ അബ്ളേഷൻ, ഫോട്ടോഡൈനാമിക് തെറാപ്പി, ആന്റി-വിഇജിഎഫ് തെറാപ്പി അല്ലെങ്കിൽ ഇവയുടെ സംയോജനം.
കാർത്തേജ്
അവലംബം
വർഗ്ഗം:പുരാതന ജനപദങ്ങൾ
ഫച്സ് സ്പോട്ട്
പരാമർശങ്ങൾ
വർഗ്ഗം:കാഴ്ച വർഗ്ഗം:നേത്രവൈകല്യങ്ങൾ
എം.വി. വാസു
കേരളത്തിലെ ഒരു രാഷ്ട്രീയപ്രവർത്തകനും നിയമസഭാംഗവുമായിരുന്നു '''എം.വി. വാസു'''. പറളി നിയമസഭാമണ്ഡലത്തിൽ നിന്നും രണ്ടാം കേരളനിയമസഭയിലേക്ക് സിപിഐയുടെ പ്രതിനിധിയായാണ് ഇദ്ദേഹം തിരഞ്ഞെടുക്കപ്പെട്ടത്. പറളി എംഎൽഎ ആയിരുന്ന എ.ആർ. മേനോൻ മരിച്ച ഒഴിവിലേക്ക് 1961 ഫെബ്രുവരി 9ന് നടന്ന തിരഞ്ഞെടുപ്പിൽ പിഎസ്‌പിയുടെ എ.എസ്. ദിവാകരനെ 12,217 വോട്ടുകൾക്ക് പരാജയപ്പെടുത്തിയാണ് ഇദ്ദേഹം നിയമസഭയിലെത്തിയത്. ഒരു സർക്കാർ ഉദ്യോഗസ്ഥനായിരുന്ന വാസു, 1953-ൽ തന്റെ ഉദ്യോഗം രാജിവച്ചാണ് കമ്മ്യൂണിസ്റ്റ് പാർട്ടിയിൽ അംഗമാകുന്നത്. മലബാറിലെ കുടിയിരുപ്പ് നിയമം പാസാക്കുന്നതിനായി 1955-ൽ നടന്ന കിസ്സാൻ ജാഥയിൽ ഇദ്ദേഹം പങ്കെടുത്തിരുന്നു.
അവലംബം
വർഗ്ഗം:1927-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:മരിച്ച വർഷം അറിയാത്ത ജീവചരിത്രലേഖനങ്ങൾ വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
ബ്രൈസ് ഡല്ലാസ് ഹോവാർഡ്
ബ്രൈസ് ഡല്ലാസ് ഹോവാർഡ് (ജനനം മാർച്ച് 2, 1981) ഒരു അമേരിക്കൻ നടി, സംവിധായിക, നിർമ്മാതാവ്, എഴുത്തുകാരി എന്ന നിലയിലൊക്കെ പ്രശസ്തയാണ്. ന്യൂയോർക്ക് യൂണിവേഴ്സിറ്റിയിലെ റ്റിസ്ച് സ്കൂൾ ഓഫ് ദ ആർട്സിൽ പഠനത്തിന് ചേർന്നുവെങ്കിലും പൂർത്തിയാക്കിയില്ല “ആസ് യു ലൈക് ഇറ്റ്” എന്ന ചിത്രത്തിലെ റോസാലിൻറ് എന്ന കാഥാപാത്രം അവതരിപ്പിക്കവേ സംവിധായകൻ മനോജ് നൈറ്റ് ശ്യാമളൻറെ ശ്രദ്ധയിൽപ്പെടുകയും അദ്ദേഹത്തിൻറെ സൈക്കോളജിക്കൽ ത്രില്ലറായ “ദ വില്ലേജ്” (2004) എന്ന ചിത്രത്തിലെ ശ്രദ്ധേയകഥാപാത്രത്തെ അവതരിപ്പിക്കുകയും ചെയ്തു. പിന്നിട് “ലേഡി ഇൻ ദ വാട്ടർ” (2006) എന്ന ചിത്രത്തിൽ മറ്റൊരു കഥാപാത്രത്തെ അവതരിപ്പിക്കുവാനുള്ള അവസരം ലഭിച്ചു. “ആസ് യു ലൈക്ക് ഇറ്റ്” (2006) എന്ന ചിത്രത്തിലെ അഭിനയത്തിന് ഗോൾഡൻ ഗ്ലോബ് പുരസ്കാരത്തിലുള്ള നോമിനേഷൻ ലഭിച്ചിരുന്നു.
ഹോവാർഡ് കൂടുതൽ തിരിച്ചറിയപ്പെട്ടുതുടങ്ങിയത്, ദ ട്വലൈറ്റ് സാഗ: എക്ലിപ്സ് (2010) എന്ന ചിത്രത്തിലെ വിക്ടോറിയ എന്ന കഥാപാത്രത്തിലൂടെയായിരുന്നു. ഈ ചിത്രവും ഇതിനു തൊട്ടുമുമ്പ് 2009 ൽ പുറത്തിറങ്ങിയ ടെർമിനേറ്റർ സാൽവേഷനും സാമ്പത്തികയായി വിജയം വരിക്കുകയും പ്രേകഷകരിൽ മിശ്ര പ്രതികരണങ്ങൾ ഉളവാക്കുകയും ചെയതു. 2011 ലെ ചിത്രങ്ങളായ “50/50”, “ദ ഹെൽപ്പ്” എന്നീ ചിത്രങ്ങളിൽ ഉപകഥാപാത്രങ്ങളെ അവതരിപ്പിച്ചു. 2015 ൽ പുറത്തിറങ്ങിയ ജുറാസിക പാർക്ക് സീരിയൽ ചിത്രങ്ങളിലെ നാലാമത്തേതായ “ജൂറാസിക് വേൾഡ്” എന്ന സയൻസ് ഫിക്ഷൻ ചിത്രത്തിലും അതിന്റെ തുടർച്ചകളായ ജുറാസിക് വേൾഡ്: ഫാളൻ കിംഗ്ഡം (2018), ജുറാസിക് വേൾഡ് ഡൊമിനിയൻ (2022) എന്നീ വാണിജ്യപരമായി വിജയിച്ച സിനിമകളിൽ ക്ലെയർ ഡിയറിംഗ് എന്ന കഥാപാത്രമായി അഭിനയിച്ചപ്പോൾ ഹോവാർഡിന്റെ അംഗീകാരം വർധിച്ചു. പീറ്റ്‌സ് ഡ്രാഗൺ (2016) എന്ന സാഹസിക ചിത്രത്തിലെ വനപാലകയായും റോക്കറ്റ്മാൻ (2019) എന്ന ജീവചരിത്രസംബന്ധിയായ സിനിമയിൽ എൽട്ടൺ ജോണിന്റെ അമ്മ ഷീല ഡ്വൈറ്റിനെയും അവർ അവതരിപ്പിച്ചിരുന്നു.
ആദ്യകാല ജീവിതം
ബ്രൈസ് ഡല്ലാസ് ഹോവാർഡ്, 1981 മാർച്ച് 2 ന് കാലിഫോർണിയയിലെ ലോസ് ഏഞ്ചൽസിൽ എഴുത്തുകാരിയായ ചെറിൽ ഹോവാർഡിന്റെയും നടനും സംവിധായകനുമായ റോൺ ഹോവാർഡിന്റെയും മകളായി ജനിച്ചു. അവൾക്ക് ജോസെലിൻ, പെയ്ജ് എന്നീ രണ്ട് ഇളയ ഇരട്ട സഹോദരിമാരും റീഡ് എന്ന ഇളയ സഹോദരനുമുണ്ട്. പിതാവ് വഴി, ബ്രൈസ് അഭിനേതാക്കളായ റാൻസ് ഹോവാർഡിന്റെയും ജീൻ സ്പീഗിൾ ഹോവാർഡിന്റെയും ചെറുമകളും നടൻ ക്ലിന്റ് ഹോവാർഡിന്റെ മരുമകളുമാണ്. 1970-1980 കളിലെ അമേരിക്കൻ കോമഡി ടെലിവിഷൻ പരമ്പരയായ ഹാപ്പി ഡേസിൽ പിതാവിനൊപ്പം അഭിനയിച്ച നടൻ ഹെൻറി വിങ്ക്‌ലറാണ് അവളുടെ ഗോഡ്ഫാദർ.
അവലംബം
വർഗ്ഗം:അഭിനേതാക്കൾ - അപൂർണ്ണലേഖനങ്ങൾ വർഗ്ഗം:1981-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ
യു. എൻ.
ചെരിച്ചുള്ള എഴുത്ത്
തിര (ചലച്ചിത്രം)
വിനീത് ശ്രീനിവാസൻ സംവിധാനം ചെയ്ത് 2013 നവംബർ 14-നു പുറത്തിറങ്ങിയ ഒരു ത്രില്ലർ ചലച്ചിത്രമാണു തിര. ശോഭന,ധ്യാൻ ശ്രീനിവാസൻ എന്നിവർ പ്രധാന വേഷങ്ങളിലഭിനയിച്ചിരിക്കുന്ന ഈ ചിത്രത്തിന്റെ തിരക്കഥ രചിച്ചിരിക്കുന്നത് രാകേഷ് മാന്തോടിയാണ്. 2014 നവംബറിൽ തിയറ്ററിലെത്തിയ തിര മുൻ നിര താരങ്ങളുടെ അഭിനയമികവു കൊണ്ടും സംവിധാനമികവുകൊണ്ടും നിരൂപകപ്രശംസ നേടി.
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വിനീത് ശ്രീനിവാസൻ സം‌വിധാനം ചെയ്ത ചലച്ചിത്രങ്ങൾ
പുത്തരിയങ്കം (ചലച്ചിത്രം)
<div class="NavFrame collapsed" align="right" style="float:right;  position: absolute;  top: -3em;  right:30px; width:auto; background:#eae9e9;"><div class="NavHead" align="right" style="float:right; font-size:85%; background:#dadadb; padding-right: 90px; color:#333333; white-space:nowrap;">Puthariyankam  കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം Puthariyankam
പി ജി വിശ്വംഭരൻ സംവിധാനം ചെയ്ത് 1978-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് പുത്തരിയങ്കം. വിൻസെന്റ്, സുധീർ, റോജാ രമണി, ഉണ്ണിമേരി, പൂജപ്പുര രവി, സീമ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. എ ടി ഉമ്മറാണ് ചിത്രത്തിന് സംഗീതം നൽകിയിരിക്കുന്നത്. അതിന്റെ അവസാനത്തെ മൂന്ന് റീലുകൾ ഈസ്റ്റ്മാൻ കളറിലാണ് ചിത്രീകരിച്ചത്.
ഗാനങ്ങൾ
യൂസഫലി കേച്ചേരിയുടെ വരികൾക്ക് എ ടി ഉമ്മർ സംഗീതം പകർന്നു.
ബാൻഫ് ദേശീയോദ്യാനം
ബാൻഫ് ദേശീയോദ്യാനം 1885 ൽ സ്ഥാപിതമായതും കാനഡയിലെ ഏറ്റവും പഴക്കം ചെന്നതുമായ ദേശീയോദ്യാനമാണ്. ആൽബർട്ട പ്രവിശ്യയിലെ കാൽഗറിയിൽ നിന്ന് 110-180 കിലോമീറ്റർ (68-112 മൈൽ) പടിഞ്ഞാറായി റോക്കി മലനിരകളിൽ സ്ഥിതിചെയ്യുന്ന ഈ ദേശീയോദ്യാനം 6,641 ചതുരശ്ര കിലോമീറ്ററാണ് (2,564 ചതരുശ്ര മൈൽ) വിസ്തൃതിയിൽ ഹിമാനികളും ഹിമപ്പരപ്പുകളും നിറഞ്ഞ പർവ്വതാകാരമായ ഭൂപ്രദേശങ്ങൾ, ഇടതിങ്ങിയ കോണിഫറസ് വനങ്ങൾ, ആൽപൈൻ ഭൂപ്രകൃതികൾ എന്നിവയേയും ഉൾക്കൊണ്ടിരിക്കുന്നു. ഐസ്ഫീൽഡ്സ് പാർക്ക് പാത ലേക്ക് ലൂയിസിൽ നിന്നു തുടങ്ങി വടക്ക് ജാസ്പർ ദേശീയോദ്യാനവുമായി ഇതിനെ ബന്ധിപ്പിക്കുന്നു. പ്രവിശ്യാ വനങ്ങൾ, യോഹോ ദേശീയോദ്യാനം എന്നിവ പടിഞ്ഞാറൻ അയൽപക്കവും കൂട്ടനായി ദേശീയോദ്യാനം തെക്കുഭാഗത്തും കാനനാസ്കിസ് ഉദ്യാനവ്യവസ്ഥ തെക്കുകിഴക്കുമായി സ്ഥിതി ചെയ്യുന്നു. ഈ ദേശീയോദ്യാനത്തിനു സമീപസ്ഥമായ പ്രധാന വാണിജ്യകേന്ദ്രം ബൗ റിവർ താഴ്വരയിൽ സ്ഥിതി ചെയ്യുന്ന ബാൻഫ് നഗരമാണ്.
അവലംബം
വർഗ്ഗം:കാനഡയിലെ ദേശീയോദ്യാനങ്ങൾ
കരിങ്കണ്ണി
അക്കാന്തേസീ കുടുംബത്തിൽ പെട്ട ഒരു വള്ളിച്ചെടി ആണ് കരിങ്കണ്ണി. സൂസന എന്നും ഇവ അറിയപ്പെടുന്നു. . ആഫ്രിക്ക ആണ് ജന്മദേശം എന്നാൽ ലോകത്തിന്റെ മറ്റു ഭാഗങ്ങളിലും എത്തി ചേർന്നിട്ടുണ്ട്. ഇന്ന് ഇവയെ സ്വാഭാവികമായി ബ്രസീൽ, ഹവായ്, ഈസ്റ്റ്‌ ഓസ്ട്രേലിയ, അമേരിക്കൻ സംസ്ഥാനങ്ങൾ ആയ ഫ്ലോറിഡ , ടെക്സസ് എവിടങ്ങളിലും കണ്ടുവരുന്നു. ഇതിനെ ഒരു അലങ്കാരച്ചെടിയായി വളർത്തി വരുന്നു. രണ്ട്‌ കൊല്ലത്തിൽ കുടുതൽ ആയുസുണ്ട് ഈ ചെടിക്ക്.
വിവരണം
പടർന്നു പിടിക്കുന്ന വള്ളിച്ചെടി ആയ ഇവ 6 മുതൽ 8 അടി വരെ പൊക്കത്തിൽ സാധാരണയായി വളരുന്നു. വള്ളികൾ തമ്മിൽ പിണഞ്ഞു ചേരുന്ന സ്വഭാവം ഉണ്ട് ഇവയ്ക്ക്. ഹൃദയത്തിന്റെ ആകൃതിയിൽ ഉള്ള കടും പച്ച ഇലകൾ ആണ്. പൂവിടാൻ പ്രതേക സമയം ഇല്ല, എല്ലാ കാലത്തും പൂക്കാറുണ്ട്. അഞ്ച് ഇതൾ ഉള്ള പൂക്കൾ ഓറഞ്ച്, ചുവപ്പ്, വെള്ള, മഞ്ഞ, എന്നീ നിറങ്ങളിൽ നടുവിൽ ചോക്ലേറ്റ് കലർന്ന കറുപ്പ് ഇല്ലാതെയും കാണപെടുന്നു. പൊതുവേ ഇവയ്ക്ക് ഓറഞ്ച് നിറം ആണ്. പൂവിന്റെ നടുവിൽ ചോക്ലേറ്റ് കലർന്ന കറുപ്പ് നിറവും ആണ്. ഇതാണ് കരിങ്കണ്ണി എന്ന് പേര് വരാൻ കാരണം.
പ്രജനനം
പ്രജനനം വിത്തുകൾ വഴി ആണ്. ഈർപ്പം നിറഞ്ഞ മണൽ കലർന്ന മണ്ണിൽ ഇവ പെട്ടെന്ന് വളരുന്നു. ഇവ അതിവേഗം വളരുകയും പുഷ്പിക്കുകയും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:വള്ളിച്ചെടികൾ
ഗർഭകാല രക്തസമ്മർദ്ദം
മൂത്രത്തിൽ പ്രോട്ടീന്റെ സാന്നിധ്യമോ പ്രീ-എക്ലാംസിയയുടെ മറ്റ് ലക്ഷണങ്ങളോ ഇല്ലാതെ ഗർഭിണിയായ സ്ത്രീയിൽ 20 ആഴ്‌ചയ്‌ക്ക് ശേഷം പുതിയ ഹൈപ്പർടെൻഷന്റെ ഉണ്ടാകുന്നതിനെയാണ് ഗർഭകാല രക്തസമ്മർദ്ദം അഥവാ ഗസ്റ്റേഷണൽ ഹൈപ്പർടെൻഷൻ അല്ലെങ്കിൽ പ്രെഗ്നൻസി-ഇൻഡ്യൂസ്ഡ് ഹൈപ്പർടെൻഷൻ ( PIH ). എന്ന് വിളിക്കുന്നത്. ഇത് ഗർഭിണികളിലെ രക്തസമ്മർദ്ദം എന്ന പ്രതിഭാസത്തിൽ നിന്ന് വ്യത്യസ്തമാണ്.
കുറഞ്ഞത് 6 മണിക്കൂർ ഇടവിട്ട് രണ്ട് അവസരങ്ങളിൽ 140/90 ൽ കൂടുതലുള്ള രക്തസമ്മർദ്ദത്തെ ഗർഭകാല രക്തസമ്മർദ്ദം എന്ന് വിളിക്കുന്നു.
അടയാളങ്ങളും ലക്ഷണങ്ങളും
ഗർഭാവസ്ഥയിലെ ഹൈപ്പർടെൻഷൻ ഉണ്ടാകാനുള്ള സാധ്യത പ്രവചിക്കാൻ നിലവിൽ ഒരു പരിശോധനകളും ടെസ്റ്റുകളും നിലവിലില്ല. ഗർഭാവസ്ഥയിലെ ഹൈപ്പർടെൻഷൻ നിർണ്ണയിക്കുന്നതിനുള്ള പ്രധാന ലക്ഷണമാണ് ഉയർന്ന രക്തസമ്മർദ്ദം. ഗർഭകാലത്തെ ഹൈപ്പർടെൻഷനുള്ള ചില സ്ത്രീകൾക്ക് രോഗലക്ഷണങ്ങൾ ഉണ്ടാകാം, എന്നാൽ പല ലക്ഷണങ്ങളും ഈ അവസ്ഥയുമായി ബന്ധപ്പെട്ടിരിക്കുന്നു.
അലാദ്ദീൻ
യഥാർത്ഥ ഗ്രന്ഥത്തിന്റെ ഭാഗമല്ലെങ്കിലും ആയിരത്തൊന്ന് രാത്രികളുടെ പുസ്തകവുമായി (അറേബ്യൻ രാത്രികൾ) ബന്ധപ്പെട്ട ഏറ്റവും അറിയപ്പെടുന്ന കഥകളിൽ ഒന്നാണ് അലാദ്ദീൻ .സിറിയൻ കഥാകൃത്ത് ഹന്ന ദിയാബിൽ നിന്ന് കേട്ട ഒരു നാടോടി കഥയെ അടിസ്ഥാനമാക്കി ഫ്രഞ്ചുകാരനായ അന്റോയിൻ ഗാലൻഡ് ഇത് എഴുതി.
ഉറവിടങ്ങൾ
അലി ബാബയ്‌ക്കൊപ്പം "അനാഥ കഥകളിൽ" ഒന്നായി അറിയപ്പെടുന്ന ഈ കഥ യഥാർത്ഥ നൈറ്റ്‌സ് ശേഖരത്തിന്റെ ഭാഗമല്ല, കൂടാതെ ആധികാരികമായ അറബിക് വാചക സ്രോതസ്സുകളൊന്നുമില്ല, പക്ഷേ അതിന്റെ ഫ്രഞ്ച് വിവർത്തകനായ അന്റോയിൻ ഗാലൻഡ് ലെസ് മിൽ എറ്റ് യുനെ ന്യൂറ്റ്സ് എന്ന പുസ്തകത്തിൽ ഉൾപ്പെടുത്തിയിട്ടുണ്ട്.
പുറംകണ്ണികൾ
വർഗ്ഗം:നാടോടിക്കഥകൾ
ത്രിഫല
ആയുർവേദ ഗ്രന്ഥത്തിൽ ഇതിനെ നല്ലൊരു രസായനമായി  വിശേഷിപ്പിച്ചിട്ടുണ്ട്. പ്രധാനമായും  വിവിധ ദഹന സംബന്ധമായ തകരാറുകൾക്കുള്ള ചികിത്സയ്ക്കായി  ത്രിഫല ഉപയോഗിക്കുന്നു. ത്രിഫലയ്ക്ക് ഫ്രീ റാഡിക്കൽ സ്കാവെഞ്ചിംഗ്, ആന്റിഓക്‌സിഡന്റ്, ആൻറി-ഇൻഫ്ലമേറ്ററി, ആന്റിപൈറിറ്റിക്, വേദനസംഹാരി, ആൻറി ബാക്ടീരിയൽ, ആന്റിമ്യൂട്ടജെനിക്, മുറിവ് ഉണക്കൽ, ആൻറികാരിയോജനിക്, ആൻറിസ്ട്രെസ്, അഡാപ്റ്റോജെനിക്, ഹൈപ്പോഗ്ലൈസെമിക്, ആൻറി-കാൻസർ, കീമോപ്രൊട്ടക്റ്റീവ്, റേഡിയോ പ്രൊട്ടക്റ്റീവ്  എന്നീ ഇഫക്റ്റുകൾ ഉണ്ടെന്ന് എത്‌നോമെഡിസിനൽ ക്ലെയിമുകളും ഗവേഷണങ്ങളും തെളിയിച്ചിട്ടുണ്ട്. വിശപ്പ് വർദ്ധിപ്പിക്കുന്നതിനും ആമാശയത്തിലെ ഹൈപ്പർ അസിഡിറ്റി കുറയ്ക്കുന്നതിനും ത്രിഫലയ്ക്ക് കഴിയും.
ഫിറോമോൺ
മനുഷ്യനുൾപ്പെടെയുള്ള ജന്തുക്കൾ ബാഹ്യമായ ചുറ്റുപാടിൽ സ്രവിപ്പിക്കുന്ന ചില രാസപദാർഥങ്ങളാണ് ഫിറോമോണുകൾ. സ്വന്തം ജാതിയിൽ പെട്ട അംഗങ്ങളുമായി ആശയവിനിമയത്തിനുള്ള ഒരു ഉപാധിയായി ഇവ പ്രധാനമായും ഉപയോഗിക്കപ്പെടുന്നു. സാമൂഹ്യ ഷട്പദങ്ങളായ ഉറുമ്പ്, ചിതൽ, തേനീച്ച തുടങ്ങിയ ജീവികളിലാണ് ഫിറോമോണുകൾ കൊണ്ടുള്ള ആശയവിനിമയ വ്യവസ്ഥ ഏറ്റവും കൂടുതൽ വികാസം പ്രാപിച്ചിരിക്കുന്നത്.
പശ്ചാത്തലം
പീറ്റർ കാൾസൺ, മാർട്ടിൻ ലഷർ എന്നിവരാണ് ഫിറോമോൺ (ഫെറിൻ=സ്ഥാനമാറ്റം, ഹോർമോൺ=അന്തഃസ്രാവം) എന്ന പദം ആദ്യമായി ഉപയോഗിച്ചത്. ഇവ രാസസന്ദേശവാഹകരാണ്. ഫിറോമോണുകൾ ശരീരത്തിനു പുറത്തേക്ക് സ്രവിപ്പിക്കുമ്പോൾ അതേ സ്പീഷീസിലുള്ള മറ്റ് ജന്തുക്കൾക്ക് സന്ദേശം മനസ്സിലാകുന്നു. ജന്തുക്കളുടെ ന്യൂറോസർക്യൂട്ടുകളിൽ മാറ്റങ്ങളുണ്ടാക്കുകയാണ് ഫിറോമോൺ ചെയ്യുന്നത്.
ഇനങ്ങൾ
ഫിറോമോണുകൾ പലതരമുണ്ട്. ശത്രുക്കളുടെ അക്രമണത്തിനെതിരെ ജാകരൂകരാകാനും, ഒന്നിച്ചുകൂടാനും, തങ്ങളുടെ പ്രദേശം രേഖപ്പെടുത്താനും, ഭക്ഷണസ്രോതസ്സിലേക്കുള്ള വഴി കണ്ടെത്താനും ഉപയോഗിക്കപ്പെടുന്ന ഫിറോമോണുകൾ വ്യത്യസ്തങ്ങളാണ്. ഇതു കൂടാതെ ഒരു അവസ്ഥയിൽ നിന്നും മറ്റൊന്നിലേക്ക് ജീവി രൂപാന്തരം പ്രാപിക്കുമ്പോൾ വ്യത്യസ്തങ്ങളായ ഫിറോമോണുകളാണ് ഉല്പാദിപ്പിക്കപ്പെടുന്നത്. ഇണചേരുന്ന സമയത്ത് പ്രത്യേകതരം ഫിറോമോണുകൾ ഉല്പാദിപ്പിക്കപ്പെടുന്നു. വോമറോനേസൽ അവയവമാണ് ഫിറോമോണുകളെ മണക്കാൻ സഹായിക്കുന്നത്.
അവലംബം
വർഗ്ഗം: ശരീരശാസ്ത്രം വർഗ്ഗം:അന്തഃസ്രവവിജ്ഞാനീയം
കെ.എ. എബ്രഹാം
പെരമ്പൂരിൽ നിന്ന് വിരമിച്ച ശേഷം അദ്ദേഹം അബ്രഹാം ഫോർട്ടിസ് മലാർ ഹോസ്പിറ്റലിൽ കാർഡിയോളജി വിഭാഗം മേധാവിയായും, ചെന്നൈയിലെ അപ്പോളോ ആശുപത്രിയിൽ കൺസൾട്ടന്റ് കാർഡിയോളജിസ്റ്റായും പ്രവർത്തിച്ചു. പിയർ റിവ്യൂ ചെയ്ത ദേശീയ അന്തർദേശീയ ജേണലുകളിൽ അദ്ദേഹത്തിന്റെ നിരവധി ലേഖനങ്ങൾ പ്രസിദ്ധീകരിച്ചു. 1999 ൽ ഇന്ത്യയിലെ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പത്മശ്രീ നൽകി ഇന്ത്യൻ സർക്കാർ അദ്ദേഹത്തെ ആദരിച്ചു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഇന്ത്യൻ സൈനികർ വർഗ്ഗം:മലയാളികൾ വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
കഥവീട്
സോഹൻലാൽ സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് കഥവീട്.
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:തകഴി കഥയെഴുതിയ ചലച്ചിത്രങ്ങൾ
ചേതൻ ജയലാൽ
മലയാള സിനിമകളിൽ പ്രത്യക്ഷപ്പെടുന്ന ഒരു ഇന്ത്യൻ നടനാണ് ചേതൻ ജയലാൽ.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മലയാളചലച്ചിത്രനടന്മാർ
പാരിസ്ഥിതിക വിഷവസ്തുക്കളും ഭ്രൂണത്തിന്റെ വികാസവും
പരിസ്ഥിതിയിൽ നിന്നുള്ള വിവിധ വിഷ പദാർത്ഥങ്ങൾ ഭ്രൂണത്തിന്റെ വികാസത്തിൽ സ്വാധീനം ചെലുത്താറുണ്ട്. ഈ ലേഖനം ഭ്രൂണത്തിന്റെയോ ഗർഭപിണ്ഡത്തിന്റെയോ പ്രസവത്തിനു മുമ്പുള്ള വികാസത്തിലും, അതുപോലെ തന്നെ ഗർഭകാല സങ്കീർണ്ണതകളിലും പാരിസ്ഥിതിക വിഷവസ്തുക്കളുടെ പ്രതികൂല ഫലങ്ങളെക്കുറിച്ചാണ് കൈകാര്യം ചെയ്യുന്നത്. മനുഷ്യന്റെ ഭ്രൂണവും ഗർഭപിണ്ഡവും അമ്മയുടെ പരിതസ്ഥിതിയിലെ പ്രതികൂല സാഹചര്യങ്ങളുടെ സ്വാധീനത്തിന് താരതമ്യേന വിധേയമാണ്. നിലവാരമില്ലാത്ത പാരിസ്ഥിതിക അവസ്ഥ പലപ്പോഴും വളരുന്ന കുഞ്ഞിന് ശാരീരികവും മാനസികവുമായ വിവിധ അളവിലുള്ള വികസന കാലതാമസത്തിന് കാരണമാകുന്നു. പിതാവുമായി ബന്ധപ്പെട്ട ജനിതക അവസ്ഥകളുടെ ഫലമായി ചില വേരിയബിളുകൾ സംഭവിക്കുന്നുണ്ടെങ്കിലും, അമ്മ വഴി തുറന്നുകാട്ടുന്ന പാരിസ്ഥിതിക വിഷവസ്തുക്കളിൽ നിന്ന് ഭ്രൂണത്തിന് നേരിട്ട് പാർശ്വ ഫലങ്ങൾ ഉണ്ടാകും.